text:
Mu rwego rwo gukomeza gushakira igisubizo ikibazo cy’abana bo mu muhanda ikigo cy’Abadacogora-Intwari cya Caritas Kigali cyahuguye abarimu bo mu mashuri abanza bo gufasha abanyeshuri bo mu bigo bigishamo binyuze muri za Club ububi bwo kujya mu muhanda.
Abarimu bahawe aya mahugurwa ni abarimu 10 baturutse mu bigo by’amashuri abanza mu kigo cya Ste Familles, Kagugu, Gihogwe, Nduba na Epa.
Dusabimana Jean de Dieu ni umwe mu bahuguwe uburyo bwo gufasha umwana kutajya mu buzima bwo mu muhanda, avuga ko bazafasha abana babigisha kwirinda ubuzima bwo mu muhanda babinyujije muri iryo huriro (club) bazaba bahuriyemo mu kigo bigamo.
Mwarimu Dusabimana avuga ko inyigisho bazajya bazinyuza mu dukino duto, ndetse n’imbyino zitanga ubutumwa bwo kubarinda kujya mu buzima bwo mu mihanda.
Ibindi bahuguwe ni uguhuriza hamwe abana bakigishwa gukora ubukorikori bw’ibintu bitandukanye kugirango batagira umwanya wo kurangarira mu bindi bidafite akamaro byabashora mu buzima bwo mu muhanda.
Uburyo bwiza bwo gufasha abana kubarinda ubuzererezi ni ukubatega amatwi mwarimu akamenya ikibazo umwana afite ndetse akamenya imibereho uwo mwana afite mu muryango we kugirango amenye aho ahera amufasha.
Dusabimana avuga ko kumenya imebereho y’umwana bizabafasha kujya babona uko bafasha umwana kutajya muri ubwo buzima kuko bazaba bazi neza ibibazo afite banamufashe kubikemura.
Ati “buriya twe nk’abarimu tuzajya dutanga ubutumwa buri gitondo mu mabwiriza dutanga mbere yo gutangira amasomo (resemblememt) tugafata iminota 5 tukigisha abana ububi bwo kujya mu muhanda kuba inzererezi”.
Hateganywa ko mwarimu azajya ahura n’abanyeshuri bagize Amahuriro (club) inshuro 2 mu kwezi bafatanyije n’ubuyobozi bw’ikigo.
Mujawamariya Jacqueline nawe ni umwarimu wahuguwe uburyo bwo gufasha abana kutajya mu buzima bwo mu muhanda, atangaza ko guhugurwa nk’abarimu byabahaye ubumenyi bwo kubikora neza bita kuri abo bana kugirango batajya mu buzima bwo mu muhanda.
Avuga ko icyambere ari ugukurikirana abana mu buzima bwa buri munsi bakamenya abana baje ku ishuri kwiga ndetse n’uwasibye n’impamvu yamusibije.
Icyo gihe bazanareba inshingano z’umubyeyi ko zubahirizwa mu gihe hagaragaye umwana wasibye kandi ababyeyi batakurikiranye umwana wabo ngo bamenye impamvu atagiye mu ishuri ndetse naho yari yagiye.
“Nsanga ni dufatanya n’ababyeyi ikibazo cy’abana bo mu muhanda kizarangira kuko iyo urebye usanga giterwa n’uruhare rw’ababyeyi cyane .
Mujawamariya”
Mubyo Bahuguwe bitera umwana kujya muri ubwo buzima bwo mu muhanda babonye ko bituruka ku makimbirane mu muryango, ubukene, gutakaza inshingano ku babyeyi bamwe na bamwe.
Mujawamariya asanga Bizashoboka kandi bigatanga umusaruro kuko nubundi basanzwe babikora muri gahunda y’uburere basanzwe baha abana mu myitwarire myiza ku ishuri no mu rugo.
Padiri TWIZEYUMUREMYI Donatien umuyobozi wa Caritas Kigali avuga ko guhugura abarrimu byakozwe muri gahunda yo kureba uburyo ibikorwa bikorwa na Centre ABADACOGORA N’INTWALI byakwinjizwa mu ibikorwa rusange bya Arikidiyosezi ya Kigali mucyo bita Pastorale y’abana.
Muri iyi Pastorale rero Padiri TWIZEYUMUREMYI avuga ko habamo n’amashuri.guhangana n’ibibazo by’abana bajya mu muhanda bisaba ko byagera no mu mashuri,abana bagasobanukirwa ububi bwo kujya kuba mu muhanda,bakamenya uburenganzira n’inshingano zabo.
Ati “mu bigo by’amashuri rero twari twaratangijemo icyo twita Club zo kurwanya icyo kibazo cy’abana bo mu muhanda.abarimu bahuguwe muri iyi minsi ku buryo izo club zakora neza bigatanga umusaruro ufatika,kandi ibikorwa byazo bikaba byagera no mu yandi mashuri”.
Kuko umwuga wabo ari ukurera kandi baka bamarana n’abana igihe kinini Nibo bagomba kuba inkingi z’ibikorwa bigamije gukumira iki kibazo cy’abana bajya mu muhanda,by’umwihariko batanga ubutumwa mu bigo by’amashuri bigishirizamo.Kandi amashuri natangira bazanafasha ikigo cy’Abadacogora-Intwari gutanga ubutumwa no mu yandi mashuri.
Aya mahuriro y’abanyeshuri asanzwe akora (club) amashuri natangira bizashyirwamo imbaraga kugirango icyo kibazo cy’abana bo mu muhanda gikemuke.
Umusaruro witezwe kuri aba barezi nuko ubutumwa buzagera ku bana benshi mu bigo by’amashuri aho barerera.Kandi abarezi ni ababyeyi ba kabiri ku mwana,birumvikana ko icyo umurezi azaba yumvikanye n’umwana ubundi kuba cyashyirwa mu bikorwa bishobora kwihuta,kurusha uko yakibwirwa n’umwana mugenzi we.


c: text/html

text:
[wptab name=’Isomo: Abanyaroma 11′]
Isomo ryo mu ibaruwa Pawulo intumwa yandikiye Abanyaroma 11,29-36
Bavandimwe, koko rero igihe Imana imaze gutanga no gutora, ntiyisubiraho. Nk’uko namwe kera mutumviraga, none ubu ngubu mukaba mwaragiriwe impuhwe ku mpamvu y’ukutumvira kwabo, bityo na bo ubu ngubu banze kumvira kugira ngo mugirirwe impuhwe, mu gihe cyabo na bo bazazigirirwe. Imana yakoranirije abantu bose mu bwigomeke kugira ngo bose hamwe ibagirire imbabazi.
Mbega ukuntu ubukungu n’ubuhanga n’ubwenge by’Imana birengeje urugero! Mbega ukuntu imigambi yayo ari inshoberabantu, n’inzira zayo zikaba urujijo! «Koko rero, ni nde wamenye igitekerezo cya Nyagasani, cyangwa ni nde wamubereye umujyanama, 35cyangwa se wabanje kugira icyo amuha ngo azagombe kumwitura?» Ko byose bikomoka kuri We bikabeshwaho na We, bikaberaho We. Nahabwe ikuzo iteka ryose! Amen.
[/wptab]
[wptab name=’Zaburi ya 68 (69)’]
Zaburi ya 68 (69), 30-31, 33-34, 36.37b
Naho jyewe, w’ingorwa n’umubabare,
ubuvunyi bwawe, Mana, buranyunamure!
Ubwo nzaririmbe izina ryawe,
kandi ndyamamaze mu bisingizo.
Abiyoroshya nibabibona, bazishima, bati
«Mwebwe abashakashaka Imana, murakagwira!»
Kuko Uhoraho yumva abatishoboye,
ntatererane abe bari ku ngoyi.
uko Imana izarokora Siyoni,
ikazasana imigi ya Yuda,
bakahasubirana, bakahatunga;
maze abakunda izina ryayo bakahatunga.
[/wptab]
[end_wptabset]

robotstxt: allowed

filter: keep


text:
Ingagi
Ingagi (izina ry’ubumenyi mu kilatini Gorilla)
Kwiga iby’inguge ni ugusesengura ubuzima bw’inguge. Iri ni ishami ry’ibinyabuzima rikaba rifitanye isano rya bugufi n’ibijyanye no kwiga imiterere y’ikiremwa-muntu. Ubu ni ubumenyi bw’inguge ku muntu w’iki gihe (genus Homo) cyane cyane umuntu wo mu gihe tugezemo (Homo sapiens). Ubwo bumenyi bubumbira hamwe kwiga ibisamuntu, birimo abakurambere ba muntu hamwe n’ubundi bwoko bw’inguge zo muri Afurika. Ubumenyi bwo kwiga inguge bugezweho ni ubuhanga buhambaye. Ubwo bumenyi buhera ku kwiga imiterere y’abakurambere b’inguge hamwe, aho zikunze kwibera, ibijyanye n’imitekerereze yazo n’imivugire yazo. Ibi byafashije cyane mu kurushaho ku kumenya ibanze ry’imyifatire y’umuntu n’ibijyanye n’iyo myifatire ku bakurambere ba muntu.[1]
Amoko menshi y’ inguge hari byinshi ahuriyeho n’ abantu ariko ingagi zo ni akarusho! Ibirenge n’intoki byazo biteye nk’iby'abantu kurusha ubundi bwoko bwose bw’inguge ; ingagi zimara igihe kinini ku butaka kurusha izindi nguge zose, niyo mpamvu ibirenge byazo bishobora kugenda nta kibazo. Ibi ubibonera cyane ku ngagi zo mu birunga.[2]
Abaturage[edit | edit source]
Umubare munini w’izo ngagi uba mu gace k’Afurika yo hagati mu karere k’ibirunga byo mu Rwanda, Repubulika iharanira demokarasi ya Kongo na Uganda. Abayobozi b’ibi bihugu bafatanije n’imiryango iharanira gusigasira urusobe rw’ibinyabuzima bakaba barakoze ibarura ryasanze muri 2011 hazaba hari ingagi zigera kuri 480 mu gihe muri 2003 zanganaga na 380. Iyi mibare ikaba ituma ku isi yose ubu habarirwa ingagi zigera kuri 786. Uyu mubare nk’uko ubuyobozi bw’i’bihugu bibamo ingagi bubivuga ukaba wariyongereye bitewe n’ingamba zafashwe zo kurwanya abahiga inyamaswa. Ibi bikiyongera no ku kurwanya itwika ry’amashyamba.[3]
Amoko[edit | edit source]
- Ingagi zo mu birunga cyangwa Ingagi zo mu misozi (Gorilla beringei): Zigera kuri cumi n’ebyiri ndetse n’izindi nyamaswa, izo ngagi n’inyamaswa zari mu ishyamba ry’ibirunga zahunze umuriro wari umaze igihe uri gukongeza inkengero z’ishyamba z’ibirunga ku ruhande rw’u Rwanda ndetse na Uganda, izo ngagi rero ngo zahisemo kugana ku ruhande rwa Repubulika Iharanira Demokarasi ya Kongo kuko ariho zari zizeye umutekano kuko ho nta muriro wahageraga.
- Ingagi zo mu burengerazuba (Gorilla gorilla)
Notes[edit | edit source]
- ↑ "Kubungabunga ingagi". Archived from the original on 2012-01-19. Retrieved 2011-01-18.
- ↑ Ingagi zo mu Birunga: inyamaswa zifite byinshi zihuriyeho n\'abantu
- ↑ http://www.intege.com/ingagi.html


text:
Abashumba b’amatorero n’abayobozi batandukanye 162 bahawe impamyabumenyi n’ ishuri rikuru mpuzamahanga rya International Graduate School of Ministry (IGSM) ryigisha ibijyanye na Bibiliya, iyobokamana n’ubuyobozi.
Abiga muri iri shuri si abayobozi b’amadini gusa. Harimo n’abayobozi bayobora ibigo bitandukanye bashobora kwiga amasomo ajyanye n’ubuyobozi iri shuri ryigisha.
Umuhango wo gutanga impamyabumenyi wabereye muri Hoteli Serena i Kigali, tariki 25 Nzeri, 2021.
IGSM ni ikigo mpuzamahanga gitanga impamyabumenyi yo mu rwego rwo hejuru gifite icyicaro muri USA , gifite intumbero yo guhugura abayobozi ba gikirisitu kugira ngo bagire ingaruka nziza kandi zikomeye mu baturage bemera Yesu Kristu.
Avugira mu muhango wo gutanga impamyabumenyi, Dr. Henry Klopp, Perezida akaba ari na we washinze IGSM, yashimye abahawe impamyabumenyi avuga ko ari intsinzi ikomeye n’ubwo hari inzitizi zazanywe n’icyorezo cya Covid-19.
Yagize, ati “Abahawe impamyabumenyi bagombaga kuzibona muri 2020 ariko kubera virusi ya korona ntibyashoboka. Bifata imyaka ibiri kugira ngo urangize amasomo. Ubu twishimiye abarangije. Dufite amadini menshi atandukanye no mu Rwanda abasoje amasomo bakomoka mu madini atandukanye”.
IGSM yatangiye mu 2001, hanyuma itangira amasomo yayo ya mbere mu Rwanda muri 2015.
Muri 2018, abanyeshuri 67 ba mbere basoje amasomo.
Dr. Henry Klopp yavuze ko iki ari icyiciro cya kabiri cyabahawe impamyabumenyi kuva mu mwaka wa 2018.
Iyi nshuro 18 barangije gahunda y’ikiciro cya kabiri cya Kaminuza (bachelor’s program) naho 144 basoje amasomo y’icyiciro cya gatatu cya Kaminuza (Master’s degree).
Ati “Twashoboye gutanga amahugurwa ku giciro cyo hasi benshi bashobora kubona. Nshimishijwe kandi no kubona babigezeho, bikaba bizabafasha gukura mu mwuka w’imana. Bashobora rwose gusohoka bagafasha abakristu mu buryo bunoze kandi bufatika”.
Amafaranga y’ishuri asabwa muri IGSM angana na 30% y’ayo andi mashuri yishyuza.
Mu gukoresha ikoranabuhanga, nka interineti, flash Drive, na mudasobwa, tablet, IGSM ishobora kugeza imyigishirize yayo ahantu hose mu gihugu icyo ari cyo cyose.
Nubwo ishuri ryigisha neza ibya Bibiliya (tewolojiya), intego nyamukuru ni ugufasha abapasitori n’abadiyakoni kwiga ubumenyi bakeneye ku rugamba rwa buri munsi babamo mu murimo bakora wa gikristu.
Abanyeshuri bo muri IGSM bigira mu matsinda mato mato babifashijwemo n’umwarimu.
DR. Kevin Mannoia, perezida w’inama mpuzamahanga ishinzwe amashuri makuru (ICHE) yashimye ibyagezweho n’ishuri anashimira abahawe impamyabumenyi.
Ati “Ntabwo kubona impamyabumenyi ari byo byonyine byakugira umukozi w’Imana ufite agaciro. Agaciro karimo ubushobozi no kubaha Imana ni byo bikugira umukozi mwiza. Turabasabira nk’abanyeshuri barangije. Gukora, ugakoresha ubumenyi, ubushobozi no kubaha Imana, ubuzima bwubaha Imana buzabagira umukozi ubikwiye.”
Umunyeshuri wahawe impamyabumenyi wavuze mu izina ryabasoje ikiciro cya mbere cya Kaminuza yashimye ishuri ryatumye babona amahirwe yo kwiga ibizana impinduka nziza mu kazi bakora.
Ati “Iyi ni intangiriro y’urugendo rwiza cyane mu murimo tugeze ho kubera urukundo, inkunga n’ubufatanye ishuri ryaduhaye. Mu izina rya bagenzi banjye barangije, ndashimira abantu bose badufashije kugera ku ntego zacu no kugera ku byifuzo n’inzozi byacu. Ndashimira mbikuye ku mutima ubuyobozi bwa IGSM. Uyu munsi dufite agaciro kubera bwo”.
Yongeyeho ati “Twiyemeje gukora cyane, ku buntu bw’Imana, nk’abakozi b’indahemuka dukoresheje ubwenge, ubumenyi n’ubushobozi twakuye muri IGSM”.
George Wilson wavuze mu izina ry’abanyeshuri barangije amasomo y’ikiciro cya Kabiri na we yashimiye ubuyobozi bwa IGSM.
Ati “Twishimiye gahunda ya IGSM kuba yaraduhaye amahirwe tukabona ubumenyi. Ubu dusoje amasomo duhawe impamyabumenyi. Iterambere rizafasha abayobozi mu by’umwuka guhindura byinshi”.
Akomeza agira, ati “Ndashimira abayobozi ba IGSM, abarimu, abahuzabikorwa n’abandi ku nkunga n’ubufatanye byatumye tugera kure. Tugomba kwishimira abo turi bo ubu. Dufite ibikoresho kugira ngo tuzane impinduka nziza mu buzima bw’bakristu kandi tubahindura mu mwuka, mu mibereho no mu bukungu”.
Abanyeshuri bashya barimo kwiyandikisha bahamagara nimero 0788503820


text:
Ibyakozwe
3 Igihe kimwe Petero na Yohana bagiye mu rusengero ku isaha yo gusenga, ari yo saha ya cyenda.+ 2 Hari umugabo wari uhetswe wari waramugaye kuva akiva mu nda ya nyina,+ buri munsi akaba yarashyirwaga hafi y’irembo ry’urusengero ryitwaga Ryiza,+ kugira ngo asabirize abinjiraga mu rusengero.+ 3 Abonye Petero na Yohana bagiye kwinjira mu rusengero, arabasaba ngo bagire icyo bamuha.+ 4 Ariko Petero, ari kumwe na Yohana, aramutumbira+ maze aramubwira ati “twitegereze.” 5 Nuko abahanga amaso yiteze ko hari icyo bagiye kumuha. 6 Ariko Petero aramubwira ati “ifeza na zahabu nta byo mfite, ahubwo icyo mfite ni cyo nguha:+ mu izina rya Yesu Kristo w’i Nazareti,+ haguruka ugende!”+ 7 Hanyuma amufata ukuboko kw’iburyo+ aramuhagurutsa. Muri uwo mwanya ibirenge bye n’utugombambari twe birakomera,+ 8 nuko arasimbuka+ arahagarara maze atangira kugenda, yinjirana na bo mu rusengero,+ agenda asimbuka kandi asingiza Imana. 9 Nuko abantu bose+ bamubona agenda asingiza Imana, 10 bamenya ko ari wa wundi wajyaga yicara ku Irembo Ryiza+ ry’urusengero asabiriza, maze baratangara cyane, barumirwa+ bitewe n’ibyari byamubayeho.
11 Nuko mu gihe uwo muntu yari agundiriye Petero na Yohana, abantu bose biruka bajya aho bari ku ibaraza rya Salomo,+ batangaye cyane bumiwe. 12 Petero abibonye abwira abo bantu ati “bantu bo muri Isirayeli, kuki ibi bibatangaje, kandi kuki mudutumbiriye nk’aho imbaraga zacu bwite cyangwa kuba twariyeguriye Imana ari byo bitumye tumukiza akagenda?+ 13 Imana ya Aburahamu na Isaka na Yakobo,+ ari yo Mana ya ba sogokuruza, yahaye ikuzo+ Umugaragu wayo+ Yesu, uwo mwebwe mwatanze+ mukamwihakanira imbere ya Pilato igihe yari yiyemeje kumurekura.+ 14 Koko rero, mwihakanye uwo muntu wera kandi w’umukiranutsi,+ ahubwo mwisabira guhabwa umuntu w’umwicanyi,+ 15 nyamara mwica Umukozi Mukuru uhesha ubuzima.+ Ariko Imana yamuzuye mu bapfuye, kandi turi abahamya babyo.+ 16 Bityo rero, izina rye, ni ukuvuga kuba twizera izina rye, ni byo bitumye uyu muntu mureba kandi muzi akomera, kandi uko kwizera dufite guturuka kuri we, ni ko gutumye uyu muntu akira rwose mwese mubireba. 17 None rero bavandimwe, nzi ko ibyo mwakoze mwabitewe n’ubujiji,+ kimwe n’abayobozi banyu.+ 18 Icyakora, ni muri ubwo buryo Imana yashohoje ibyo yari yaratangaje mbere y’igihe binyuze mu kanwa k’abahanuzi bose, ko Kristo wayo yari kuzababazwa.+
19 “Nuko rero mwihane+ maze muhindukire,+ kugira ngo ibyaha byanyu bihanagurwe,+ bityo ibihe byo guhemburwa+ bibone uko biza biturutse kuri Yehova, 20 no kugira ngo yohereze Kristo yabashyiriyeho, ari we Yesu, 21 uwo ijuru ubwaryo rigomba kugumana+ kugeza igihe Imana izasubiriza mu buryo+ ibintu byose yavugiye mu kanwa k’abahanuzi bayo bera+ ba kera. 22 Koko rero, Mose yaravuze ati ‘Yehova Imana azabahagurukiriza mu bavandimwe banyu umuhanuzi umeze nkanjye.+ Muzamwumvire mu byo azababwira byose.+ 23 Nuko rero, umuntu wese utazumvira uwo muhanuzi, azarimburwa rwose akurwe mu bantu.’+ 24 Abahanuzi bose, uhereye kuri Samweli n’abakurikiyeho, mbese abahanuye bose, na bo batangaje iby’iyi minsi beruye.+ 25 Muri abana+ b’abahanuzi, mukaba n’abana b’isezerano Imana yasezeranye na ba sokuruza, ibwira Aburahamu iti ‘mu rubyaro rwawe ni mo imiryango yose yo mu isi izaherwa umugisha.’+ 26 Ni mwebwe mbere na mbere+ Imana yoherereje Umugaragu wayo imaze kumuhagurutsa, kugira ngo ibahe umugisha, binyuze mu gutuma mwese muhindukira mukava mu bikorwa byanyu bibi.”


text:
CHENO irasaba Abanyarwanda kuvuga imyato Intwari no gusura igicumbi cyazo
Yanditswe na Sezibera Anselme
Urwego rw’Intwari z’Igihugu, Imidari n’Impeta by’Ishimwe (CHENO) rurakangurira Abanyarwanda kwitabira kuvuga cyane ubutwari bw’Intwari, kubusobanurira abatabuzi bakabumenya bityo bakagira n’amatsiko yo kubusura.
Ibyo birasabwa nyuma y’uko urwo rwego rwa CHENO rugaragarije Inteko Ishinga Amategeko y’u Rwanda by’umwihariko abagize umutwe w’Abadepite muri Komisiyo y’Uburezi, Umuco n’Ikoranabuhanga ko ahari Igicumbi k’Intwari z’u Rwanda hatari habasha gusurwa cyane kimwe nk’ahandi haranga amateka haba ku Isi no mu Rwanda nyirizina.
Umunyamabanga Nshingwabikorwa w’Urwego rw’Intwari z’Igihugu, Imidari n’Impeta by’ishimwe Nkusi Deo, akurikije aho Igicumbi k’Intwari z’u Rwanda kiri hatangiye n’ukuntu hagenda havugwa hamenyekana, bituma hadasurwa nk’ahandi hantu hasanzwe hasurwa mu mateka y’Isi, n’ay’ibihugu. Atangaza ko ku Rwanda abanyamahanga usanga baruzi cyane kuri Jenoside yakorewe Abatutsi mu 1994 ariko ibikorwa by’Ubutwari batarabimenya.
Agira ati: “Jenoside yaravuzwe cyane, iramenyekana ku Isi ku buryo ugeze mu Rwanda abenshi usanga ari yo sura bagifite mu mitwe yabo. Yego mu by’ukuri iyo myumvire yaragabanutse cyane ku buryo kuza bagasura Urwibutso rwa Jenoside biranumvikana, ariko gusura Ubutwari bw’Abanyarwanda na byo ni ikintu dukwiye kugenda tuvuga cyane dusobanura cyane abantu bakabumenya bakabubona bakanabusura.”
Nkusi akomeza ashimangira ko iyo byavuzwe bikamenyekana, abamaze gusura bafasha urwo rwego (CHENO) hamwe n’u Rwanda kubimenyekanisha, akavuga ko nubwo hakigaragara umubare muto w’abasura Igicumbi k’Intwari usanga abanyamahanga ari bo benshi kurusha Abanyarwanda bahasura.
Ati: “Mu basura icyo gicumbi k’Intwari basaga 1000 ku mwaka, muri bo Abanyamahanga babaye mu Rwanda, abahakorera bake bake bagenda babimenya, ku banyarwanda kubera ko bitanasobanuwe bihagije mu myaka ya mbere bibaza ko ari ahantu umuntu atapfa kujya gusura, iyo ikaba ari yo mbogamizi ya mbere. Icya kabiri, bitewe n’uko hari hubatswe, hatunganyijwe nta mukozi uhoraho uhaba, uhari dore ko nta n’inyubako yari ihari.”
Nkusi atangaza ko muri gahunda CHENO ifite yo kuhatunganya ikahubaka bigendanye n’ikerekezo, bizatuma bene abo bakozi bahakorera bahoraho bityo igihe umuntu yazira icyo ari cyo cyose akahasanga abantu bamusobanurira. Ibyo bizakuraho gahunda yari isanzwe y’uko umuntu abanza akamenyesha ko ari bugeyo agategereza byaba mu bihe by’izuba cyangwa imvura bikamubera imbogamizi yo kubona n’aho ategerereza.
Nkusi avuga ko mu kuhamenyekanisha CHENO ifite amatsinda (Clubs) y’umuco n’ubutwari mu mashuri ya Kaminuza n’ayisumbuye n’abanza ku buryo hari abanyeshuri baza kuhasura, akizera ko mu gihe kiri imbere umubare w’abahasura uzaba wiyongereye.
Perezida wa Komisiyo y’Uburezi, umuco n’Ikoranabuhanga mu Nteko Ishinga Amategeko Hon. Nyabyenda Damien hamwe na bagenzi be mu gusura urwo rwego bareba imikorere yarwo na bo batanze inama z’uko CHENO yareba uburyo yakongera imbaraga mu bikorwa by’imenyekanishamakuru ryabo kugira ngo abantu bitabire kuhasura.
Imirimo yo kwagura ahari Igicumbi k’Intwari kikagendana n’ikerekezo k’Igihugu kandi bikorohereza abahasura kumenya amateka y’Ubutwari bw’Abanyarwanda ikaba iteganyirizwa amezi 30 gusa ari imbere.


text:
YASUWE 48
Abatuye akarere ka Bugesera, baravuga ko kugira imihigo mu ngo zabo bifasha imiryango yabo gutera imbere, bityo ugasanga babasha kwicyemurira ibibazo bahura nabyo mu buryo bworoshye, mu gushimangira gahunda yo kwigira.
Bamwe mu baturage bo mu karere ka Bugesera, bavuga ko kuba bagira imihigo mu ngo zabo, ari kimwe mu bituma batagihura n’ibibazo by’ubucyene, ku buryo babasha kwicyemurira ibibazo byose bahura nabyo batarinze gusaba imfashanyo.
Umwe mu baturage wo mu murenge wa Kamabuye w’umupfakazi waganiriye na rwandanews24, avuga ko buri gihe ahorana imihigo yo kuba urugo rwe rutasubira inyuma, agira ati “mu bupfakazi bwanjye nicara mfite umuhigo ko ntazasabiriza kandi urugo rwanjye rutazacyena, ibi nkabigira ihame”
Uyu Mubyeyi yongeraho ko kugira ngo iyi mihigo ye igerweho ibanga akoresha ari ugukora, “mu kugera ku mihigo yanjye isambu ndayihinga nkasagurira amasoko, ku buryo ubu niguriye ikibazo nkyubakamo inzu yitwa Impala, mbere yari ibyondo gusa, nza kuyisiga umucanga n’amarangi, ubu nanashyizemo n’amatara, byose bivuye mu guhiga”
Mugenzi we na we w’Umugore avuga ko gukorera ku ntego bahakora imihigo mu rugo ari byo biri gutuma batera imbere, “iyo ukorera ku ntego rero ni nka wa Muntu usiganwa n’isaha, ukuvuga ngo isaha yo kujya ha hantu irageze, kuko ibyo wiyeme ibi uba ugomba no kubigeraho, iyo ukorera ku ntego rero n’imihigo bituma ugera kuri bya bintu wifuza, ari naryo banga dukoresha imiryango yacu ikabaho neza”
Bakomeza bavuga ko ingo zitajya zigira imihigo usanga ari zo zihora mu bucyene, kandi ugasanga zirahura n’ibibazo bya buri gihe, kuko ngo n’iyo zaba zabonye umusaruro zitamenya aho unyuze, bitewe no kuba abagize umuryango baba bataragennye mbere uko bazawukoresha.
Rusatsi Yohani Damascene wo mu murenge wa Julu, na we mu kiganiro yagiranye na rwandanews24, yavuze ko mu gukorera ku mihigo bituma nta bibazo bagira mu ngo zabo, “kwigira bishimangirwa n’ubushobozi umuturage aba afite, ibanga dukoresha ni uko dukora imihigo mu ngo zacu, ubundi tugakora cyane, kuko nta cyo wageraho yaba imisanzu uba ugomba gutanga n’ibindi nkenerwa ntiwabibona utakoze, ibi rero bituma twiteza imbere duhereye mu miryango yacu, aho dutuye n’igihugu muri rusange”
Undi Muturage na we arabishimangira aho agira ati “urugo rutagira imihigo ruhora mu bucyene, yewe n’iyo bahinga bakabona umusaruro ntibamenya iyo unyuze kuko baba bataragennye uko bazawukoresha, mu kindi gihe cy’ihinga ugasanga babuze imbuto”
Aba baturage ariko bavuga ko bigisha bagenzi babo batagira imihigo, kugira ngo nabo bagire uyu muco wo gukora imihigo.
Inzego z’ubuyobozi zigira inama abaturage yo gukora cyane kugira ngo biteze imbere, ariko kandi bakanasanga abaturage aho batuye bashyize n’imbaraga mu gufatanya, aho umuturanyi yagize imbaraga nke bagenzi be bakamutera inkunga, byarushaho gushimangira umuco wo kwigira.
Ubwo Honorable Nyirahirwa Veneranda, Depite mu nteko nshingamategeko y’u Rwanda, yaganiraga n’umunyamakuru wa Rwanda News 24, yagiranye inama n’abayoboke b’Ishyaka rya PSD Bo mu Bugesera, yagize ati “birashoboka ko umuntu yaba atagera ku rwego rwo kwigira nkawe, ariko muri bwa bwisungane abaturanyi bakamufata ukuboko bakamuzamura nawe, ariko ntibisobanuye ko uziyacarira ngo abantu baze bagufashe gutyo gusa, ni yo mpamvu tubasaba gukora cyane, ahubwo ahabaye intege nke ukazamurwa, byose hagamije umuco wo kwigira”
Gahunda yo kugira imihigo mu ngo ni gahunda leta y’u Rwanda isanzwe ishishikariza abaturage kugira ihame, kuko n’igihugu kigira imihigo cyiha muri rusange, iyi mihigo ariko nanone ikaba itagerwaho mu gihe abaturage nabo ubwabo batagize imihigo ihereye mu ngo zabo, ni ibintu ariko binasanzwe ko abatagira intego mu buzima nta cyo bashobora kugeraho, ku buryo bisaba ko mu gushimangira iterambere na gahunda yo kwigira abaturage bose bajya bagira imihigo.
Cypridion Habimana@rwandanews24.com


text:
Ikoranabuhanga rya ‘SAVE’ ryatumye baca ukubiri no gusesagura amafaranga bizigamira
Abakoresha ikoranabuhanga rya SAVE mu kubitsa no kugurizanya mu turere twa Rulindo na Gakenke, barahamya ko amatsinda yabo yakomeje gukora mu gihe cya Covid-19, igihe byasabaga ko badahura ngo babitse mu dusanduku nk’uko babikoraga mbere.
Ikoranabuhanga rya SAVE ni uburyo abaturage bibumbiye mu matsinda yo kubitsa no kugurizanya bakoresha bizigamira bakoresheje telefone, bidasabye ko bahurira hamwe kuko bafite porogaramu bakoresha ku buryo uwizigamiye cyangwa ushaka inguzanyo abikora yibereye mu yindi mirimo.
Abaturage bakoresha ikoranabuhanga mu kubitsa no kugurizanya bahamya ko bakomeje kwiteza imbere kuko bazi gucunga neza amafaranga yabo aho kuyasesagura, kuko bagitanga amafaranga mu ntoki bagiraga impungenge z’uko abashinzwe kuyacunga bayikoreshereza ibindi cyangwa bakaba bayahombya.
Mukankubito Xaverine ukora umwuga w’ubudozi mu Karere ka Rulindo, avuga ko ingorane bari bafite bakibitsa mu dusanduku ari umutekano w’amafaranga yabo utari wizewe, ndetse n’inyandiko bakoresha zikaba hari igihe zashoboraga kubura ubwizigame bwabo bukabura.
Agira ati “Hari ukuntu abanyamuryango bumvaga batizeye umutekano w’amafaranga yabo igihe tuyizigamira mu ntoki, bakavuga bati yenda komite hari igihe ishobora kuba iyarya, ariko kuva ubu ngubu, tuyabitsa mu ikoranabuhanga, ushaka kuguza agakoresha telefone, aho wicaye hose amafaranga agahita akugeraho, twasanze ari byiza cyane”.
Yongeraho ati “Ikoranabuhanga ryadufashije gukemura ibibazo umunyamuryango yagiraga, nk’igihe akeneye amafaranga ari ahantu runaka. Nshobora kuba nagiye nko kurangura i Kigali, nagerayo ugasanga amafaranga aranshiranye, ubwo nkahamagara abagize komite, mugihe ndi i Kigali ako kanya amafaranga agahita angeraho kuri telefone ngahita nkora business zanjye mu buryo bwihuse”.
Akomeza avuga ko nk’iyo wakeneraga amafaranga ku yindi minsi, byasabaga ko komite yabanzaga guterana, ariko ubu ngubu bakanda kuri telefone, ako kanya amafaranga agahita abageraho.
Ikoranabuhanga ryabarinze gusesagura
Usibye kwihutisha inguzanyo n’umutekano w’amafaranga yabo, abakoresha ikoranabuhanga mu kubitsa no kugirizanya bahamya ko byabarinze gusesagura amafaranga kuko iyo bayatwaraga mu ntoki hari igihe batayarenzaga utubari.
Nyirandikubwimana Béatrice avuga ko nk’iyo bajyaga kubitsa amafaranga yabo bakanyura ku kabari hari igihe bumvaga bagabanyaho bakagura inzoga ariko kuko bakoresha telefone, ngo bisa nk’ibitoroshye kujya gushaka umubitsi ngo akubikurize kuri telefone ujye gusengera, ahubwo ugumana amafaranga yawe wajya no guhaha ukagura ibyo wateganyije ukanishyura ukoresheje ikoranabuhanga.
Agira ati “Umuntu yajyaga kwaka inguzanyo wamara kuyishyikira wayafashe mu ntoki, abenshi tukayanyuza hafi y’utubari, kubera ko uyafite mu ntoki, ukumva wavuga uti reka nkebureho, ariko iyo ari kuri telefone yawe, ujya gushaka ukubikuriza wageze ku cyo wagambiriye kugura utayacishije mu tundi tuntu tutari ngombwa”.
Ikoranabuhanga rya SAVE ryatekerejwe n’Umuryango utari uwa Leta wita ku iterambnere ry’umugore ‘Duterimebere’, hagamijwe gushishikariza abagore kwitinyuka, kujya mu nzego zifata ibyemezo no kwiteza imbere hagamijwe kuzamura imibereho yabo myiza.
Umuhuzabikorwa w’umushinga ugamije guteza imbere abagore muri Duterimbere, Rwibasira Frederic, avuga ko kuvugurura uburyo bwo kubitsa no kugurizanya byari bifite intego yo gutinyura abagore hagamije kubateza imbere, kubaha urubuga mu nzego zifata ibyemezo no gutuma hadakomeza kubaho ibihombo bya hato na hato mu matsinda kubera uburyo babitsagamo bwashoboraga gutuma amafaranga akoreshwa mu buryo buzwi gusa na komite y’ikimina cyangwa itsinda.
Agira ati “Mbere wasangaga babitsa mu dusanduku, bakandika mu bitabo, umutekano w’amafaranga ukaba utizewe kuko abanyamuryango batashoboraga gusangira amakuru y’uko amafaranga yabo abitswe, n’uko akoreshwa ariko ubu buryo bw’ikoranabuhanga butuma buri munyamuryango amenya amakuru y’uko amafaranga y’itsinda akoreshwa”.
Ubuyobozi bw’uturere twa Rulindo na Gakenke nabwo buhamya ko amatsinda yo kubitsa no kugurizanya hakoreshejwe ikoranabuhanga byafashije gukemura amakimbirane ashingiye ku micungire mibi y’umutungo w’abanyamuryango mu matsinda.


text:
Home > Amateka n’umuco > Amateka: Abami b’umushumi n’Abagabekazi babo babayeho mu Rwanda
Abami b’Umushumi ni abami bategetse u Rwanda ariko hatazwi neza amateka yabo, yaba ay’ibisekuru byabo, yaba ibyakozwe ku ngoma zabo n’ibindi. Ku buryo usanga n’igihe bategekeye ari ugucishiriza.
Abami b’Umushumi bakomoka kuri Gihanga, se wa Gihanga Kazi, yari ikimanuka. Nk’uko ubushakashatsi bwakozwe bubigaragaza, kubita abami b’umushumi bituruku ku buryo bakuturanyije (barwanye inkundura) mu kurema igihugu cy’u Rwanda bahereye ku kantu gato.
Iyo usesenguye usanga neza , usanga aba bami bariziritse umushumi cyangwa se umukanda bivuga ko byabagoye cyangwa se byabaruhije kurema u Rwanda bityo bakurizaho kwita Abami b’Umushumi.
Dore Abami b’Umushumi n’Abagabekazi babo :
1. Gihanga Ngomijana + Nyiragihanga Nyirarukangaga (Umugabekazi wakomokaga mu Zigaba)
2.Kanyarwanda Gahima +Nyirakanyarwanda Nyamususa (Umugabekazi wakomokaga mu Singa)
3. Yuhi Musindi +Nyirayuhi Nyamata (Umugabekazi wakomoka wakomokaga mu Singa)
4. Rukuge +Nyirarukuge (Umugabekazi Nyirankindi (Umugabekazi wakomokaga mu Singa)
5. Nyarume +Nyiranyarume +Nyirashyoza (Umugabekazi wakomokaga mu Singa)
6. Rumeza + Nyirarumeza Kirezi (Umugabekazi wakomokaga mu Singa)
7. Rubanda +Nyirarubanda Nkundwa (Umugabekazi wakomokaga mu Singa)
8. Ndahiro Ruyange +Nyirandahiro Cyizigira (Umugabekazi wakomokaga mu Singa)
9. Ndoba Samembe + Nyirandoba Monde (Umugabekazi wakomokaga mu Singa)
10. Nsoro Samukondo +Nyiransoro Magondo ( Umugabekazi wakomokaga mu Singa)
Byavuye mu gitabo “Imizi y’u Rwanda, Amateka y’u Rwanda kuva mu wa 300 kugeza mu w’1900”.


text:
Abantu batandukanye bavuga ko abagore bakunda umugabo ufite amafaranga, abandi bakavuga ko bamwe mu bagore bakunda umugabo ufite igihagararo cyiza, ariko muri rusange abenshi bavuga hari isano ya bugufi hagati y’abagore n’amafaranga.
Abagabo hamwe n’abagore baganiriye na Rwandaforbes.co bavuze ko abagore aho bava bakagera bakunda ibintu (amafaranga).Ku rundi ruhande hari abemeza ko iyo umugore wari ukize nyuma ugakena, agasuzuguro kaba kose, rimwe na rimwe akaba yanaguta, aguhoye ubukene.
Ku rundi ruhande hari abemeza ko iyo umugore wari ukize nyuma ugakena, agasuzuguro kaba kose, rimwe na rimwe akaba yanaguta, aguhoye ubukene.
A line utuye mu Karere ka Muhanga yagize ati ”uzi gushaka umugore ufite amafaranga, akaza gushira ugakena? Aragusuzugura, agasigara akureba nk’icyo imbwa ihaze. Hari n’abajya mu bandi bagabo kugira ngo akwereke ko ntacyo ukimaze.”
Umugabo i Kigali, utarashatse ko amazina ye atangazwa, yavuze ko abagore badakunda abagabo, ahubwo bakunda amafaranga yabo.
Yagize ati ”Umugore wanjye tumaranye imyaka 15. Namaze imyaka itanu musaba ko tubana yaranze, ariko amaze kubona ko agafaranga kabonetse, mfunguye iduka, yaje kumbwira ko ibyo namusabye yabyemeye.”
Bamwe mu bagore ariko bahakana bivuye inyuma ko badakunda abagabo kubera amafaranga, ko ababakundira icyo ari abanebwe, baba batazi gushaka ayabo.
Mukamana utuye mu Karere ka Musanze yagize ati ”ntawahakana ko bamwe muri twe bakunda amafaranga, ariko si twese kandi uzasanga abakunda abagabo kubera imitungo ari ba bandi batazi gukora.”
Umukobwa w’imyaka 28 wararangije kwiga muri Kaminuza Nkuru y’u Rwanda, yavuze ko imyumvire ikwiye guhinduka, ngo kuko kuvuga ko abagore bakunda amafaranga badakunda abagabo, kuri we nta kuri kurimo. Yagize ati “Abagore bo muRwanda basigaye bazi kwihangira imirimo, abandi na bo barize bakorera amafaranga yabo. Ntawavuga ko bakirambirije ku bagabo.”
Icyakomeje kugarukwaho ni uko umugabo ufite amafaranga yaba afite uburanga cyangwa atabufite, arongora umukobwa ashaka.


text:
« UMUNANI UJYA INAMA URUTA IJANA RIRASANA »
Tubibwirijwe n’umutima ukunda Urwatubyaye, twarahuye, twicara hamwe, dusenga Imana,tujya impaka,twungurana ibitekerezo maze tugera ku myanzuro ikurikira :
1. Igihugu cyacu gifite isura mbi mu ruhando rw’amahanga kubera umwiryane wakunze kuranga Abanyarwanda.
2. Ingoma zose uko zagiye zisimburana, uhereye ku ngoma ya cyami ukagera kuri Repubulika ya kabiri zakoreye u Rwanda byinshi byiza birimo kurwagura, kururonkera Indepandansi no kurwinjiza mu nzira y’iterambere ariko ntizashoboye kubonera umuti udakuka ikibazo cy’umwiryane waterwaga ahanini na politiki y’udutsiko twashakaga kwikubira ibyiza by’igihugu hashingiwe ku bwoko cyangwa akarere.
3. Ishyaka FPR-Inkotanyi rimaze gufata ubutegetsi ku ruhembe rw’umuheto mu 1994 ntiryashoboye gushyiraho ubutegetsi buhumuriza Abanyarwanda nyuma y’intambara ryatangije taliki ya 1 Ukwakira 1990 ikarimbura abanyarwanda batagira ingano igasozwa na jenoside yarimbuye cyane cyane Abatutsi.
4. Ahubwo Ishyaka FPR-Inkotanyi ryigaruriwe bwangu n’Agatsiko gato k’Indobanure zaturutse mu gihugu cy’Uganda, maze gafata ubukungu bwakabaye rusange karabwikubira, gakwirakwiza ITERABWOBA rya gisilikari mu gihugu hose, politiki kayubakira ku KINYOMA no ku KWIRARIRA birenze igipimo. Inzego bwite za Leta cyane cyane Ubutabera n’inzego zishinzwe umutekano kazihinduye igikoresho cyo kurenganya no gukandamiza abaturage ku buryo butigeze bubaho mu mateka y’u Rwanda.
5. Ako Gatsiko gakora nka Mafia kafunze urubuga rwa politiki, kwiba amajwi mu matora kabihindura umuco, abanyamakuru n’abanyapolitiki batavuga rumwe nako karabafunga, bamwe karabica, abandi karabamenesha bagana iy’ubuhungiro ndetse kabakurikirayo kagamije kubarimbura nk’uko bigaragazwa na raporo zitandukanye za LONI nka « Mapping Report » n’izindi .
6. Indobanure zigize Agatsiko zakomeje kungikanya ibyaha bihanwa n’amategeko mpuzamahanga kugeza ubwo ubutabera bw’ibihugu bya Espanye n’Ubufaransa busohoye Impapuro mpuzamahanga zo gufata no gushyikiriza ubutabera abategetsi bakuru b’igihugu cyacu basaga 50.
7. Muri uyu mwaka ushize w’2012, Ibihugu binyuranye byo mu Bulayi na Amerika byagaragaje ko bitagishoboye gukomeza kwihanganira amafuti n’ubugizibwanabi bw’abategetsi b’u Rwanda, niko guhagarika imfashanyo zose bageneraga u Rwanda kuko ahanini Agatsiko kazikoreshaga mu ntambara ya Kongo. Icyo cyemezo cyo guhagarika imfashanyo gifite ingaruka zikomeye cyane ku Banyarwanda : hari imishinga ifitiye abaturage akamaro yahagaze, abakozi benshi ntibagihembwa, abaturage ntibakivurwa, mu minsi itaha abanyeshuri ntibazashobora kwiga….
8. Biragaragara ko Ubutegetsi bw’Agatsiko kamaze imyaka 18 kanyunyuza imitsi y’abaturage, gacamo Abenegihugu ibice, kagahindura Abacitsekwicumu ibikoresho mu nyungu zako bwite, Abanyarwandanda baburambiwe bidasubirwaho kandi n’amahanga akaba yarabukuyeho icyizere. Agatsiko ntikagishoboye gushakira ibisubizo ibibazo Abanyarwanda bafite ahubwo niko ubwako kahindutse IKIBAZO cy’insobe.
9. Nk’Abana b’u Rwanda kandi bakunda igihugu cyababyaye ntitwakomeza kuba indorerezi cyangwa ngo twituramire mu gihe u Rwanda rukomeje gutakaza ishema rukwiye. Bityo rero nyuma y’umwiherero tumazemo iminsi itatu mu mujyi wa Paris ho mu Bufaransa, dutangaje ibi bikurikira :
(1)Dutangije Umutwe wa Politiki mushya witwa ISHEMA RY’U RWANDA. Mu magambo ahinnye hazakoreshwa aya mazina akurikira, mu ndimi eshatu zikoreshwa mu gihugu cyacu : Ishyaka Ishema/Parti Ishema/Ishema Party.
(2)Twiteguye gufatanya n’Abanyarwanda bose b’intwari, bafite ubushake n’ukwiyemeza tugakora ibishoboka byose kugira ngo dusezerere ingoma y’Agatsiko-Sajya mu gihe kitarambiranye maze twamara guhabwa ubutegetsi na rubanda tukabukoresha tuzahura igihugu cyacu kandi tugisubiza isura nzima mu karere k’Ibiyaga bigari no mu ruhando rw’amahanga.
(3)Dushyize imbere inzira y’amahoro kuko ariyo idasesa amaraso y’inzirakarengane kandi ikubahiriza uburenganzira bw’Ikiremwamuntu.
(4)Mu minsi iri imbere tuzashyira ahagaragara umushinga ufatika wo kuvugurura inzego z’ubutegetsi (Institutions) bw’u Rwanda kugira ngo zishingire ku mahame ya demokarasi isesuye. Tuzagaragaza kandi n’imishinga inyuranye y’iterambere risangiwe duhishiye Abanyarwanda, by’umwihariko tuzerekana ibyiza duteganyiriza amatsinda y’abenegihugu bogeweho uburimiro n’Agatsiko aribo :
a)Urubyiruko rw’abashomeri
b) Abarimu batereranywe n’Abanyeshuri b’abakene bahinduwe ibicibwa
c)Impunzi zihora zicundwaho ayikoba
d) Abarenganyijwe n’inkiko z’Agatsiko
(5)Kandi ntituzahwema gutega amatwi inama n’ibitekerezo rubanda izatugezaho.
« Abagiye inama, Imana irabasanga »
Bikorewe i Paris, taliki ya 28/01/2013
1. Padiri Thomas Nahimana
2. Mme Nadine Claire Kasinge
3. Mr Jean Baptiste Kabanda
4. Dr Deogratias Basesayabo
5. Mr Chaste Gahunde
6. Dr Joseph Nkusi.
7. Mr Venant Nkurunziza
8. Mr Ernest NSENGA
Source :HYPERLINK « http://www.ishemaparty.org »www.ishemaparty.org


text:
Ibibazo bishingiye kuri Bibiliya
Ese isi yacu yaremewe guturwaho?
Uyu mubumbe wacu wujuje ibisabwa byose kugira ngo ibinyabuzima biwutureho. Ufite amazi menshi, ari cyo kintu cy’ibanze mu buzima. Urwikaragiro rwayo ruberamye, urugendo ikora yizengurukaho n’icyerekezo cy’urugendo rwayo mu gihe izenguruka izuba birakwiriye, ku buryo bituma amazi y’inyanja adahinduka barafu cyangwa ngo abire cyane maze akame. Nanone ikirere cy’isi hamwe n’imbaraga rukuruzi zayo, biyirinda imirase irimo ubumara. Mu by’ukuri, ibimera n’inyamaswa biri ku isi byunganirana mu buryo butangaje. Ngiyo impamvu yatumye abantu benshi bemeza ko umubumbe wacu waremewe guturwaho.—Soma muri Yesaya 45:18.
Ariko ushobora kwibaza uti “none se imibabaro n’akarengane na byo byari mu mugambi w’Imana?—Soma mu Gutegeka kwa Kabiri 32:4, 5.
Ese umugambi Imana ifitiye isi uzasohora?
Isi yaremewe guturwaho n’abantu bishimye, bubahana kandi bakunda Umuremyi wabo. Ku bw’ibyo, umugambi Imana ifitiye abantu ni wo w’ingenzi cyane kurusha uwo ifitiye ibimera n’inyamaswa. Dushobora gusobanukirwa Umuremyi wacu, tukishimira imico ye y’urukundo n’ubutabera kandi tukayigana.—Soma mu Mubwiriza 12:13; Mika 6:8.
Umuremyi wacu ashobora gusohoza ibyo yagambiriye gukora byose. Ku bw’ibyo, dushobora kwiringira tudashidikanya ko azavanaho imibabaro n’akarengane, maze iyi si akayihindura nziza, igaturwa n’abantu bishimye.—Zaburi 37:11, 29; Yesaya 55:11.


text:
Gicumbi: Aborojwe Inka basabwe kutagurisha amata ngo bibagirwe abana babo
Ubuyobozi bw’akarere buributsa abaturage borojwe inka muri gahunda ya Girinka kutishimira amafaranga ngo bajyane umukamo w’amata ku isoko ngo bibagirwe abana kuko na bo baba bayakeneye kandi ko iyi gahunda yashyiriweho kuzamura imibereho y’Abanyarwanda.
Byavuze mu gikorwa cyo kwitura ku bahawe inka umwaka ushize inka cyabereye mu murenge wa Muko ejo tariki ya 09 Mutarama.
Muri iki gikorwa cyatangiwemo inka 12 zikomoka kuri zimwe muri 44 zatanzwe n’umuryango Heifer international Rwanda, abazihawe bavuze ko zabahinduriye imibereho mu buryo bugaragara.
Kamanzi Philippe avuga ko gahunda ya Girinka Munyarwanda yaje ari igisubizo ku miryango yari yarazahajwe n’imibereho mibi.
Gusa anenga bamwe bashyize imbere inyungu z’amafaranga bakibagirwa ko ziriya nka ziba zigomba no gutanga amata yo gufasha abantu kugira imibereho myiza.
Umunyamabanga nshingwabikorwa w’Akarere ka Gicumbi, Mpayimana Epimaque yasabye aba baturage kwibuka ko intego ya mbere ya Gahunda ya Girinka ari ugutuma abagize imiryango bagira imirire myiza.
Agira ati “Umukamo mujyana ku isoko ntimugomba kwibagirwa abana, kuko bakeneye kunywa amata, ntibagire imirire mibi, kuko iyo muyabahaye bakura neza, bakavamo abantu bakomeye bazadusimbura turi gusaza.”
Yongeraho ko abaturage bahabwa inka bagomba kwegera abashinzwe amatungo mu mirenge (veterinaires) bakabafasha kuzamura umukamo w’amata.
Akarere ka Gicumbi kari muri tumwe dufite abana bafite ingaruka z’imirire mibi zirimo kugwingira n’indwara ziterwa n’imirire mibi nka Bwaki.
Agira ati “Ku buryo inka ikamwa litiro eshatu Itagomba gukamwa litiro ebyiri, ahubwo murusheho gufata amahugurwa ku bworozi bw inka mwongere umukamo w’amata.”
Ntare Cosmos uhagarariye abafatanyibokorwa batanze inka 44 mu murenge wa Muko umwaka ushize, avuga ko mu myaka ibiri bamaze guha akarere ka Gicumbi inka zigera kuri 209, uyu mushinga ukaba ufite amahame yo kwiturana, kugira ngo ibikorwa batangiye bikomeze kugera no ku bandi.
Mu murenge wa Muko hari inka 5 354 ariko izitanga umukamo zigera ku 1 300, amata aboneka muri uyu murenge agera kuri litiro 3 000 ku munsi.
Evence NGIRABATWARE
UMUSEKE.RW/GICUMBI


text:
Caritas Kigali irashimira ingeri z’abantu batandukanye mu gikorwa bakoze mu Kwezi k’Urukundo n’Impuhwe cyo kwitanga bagafasha abababaye mu mwaka wa 2017.
Padiri Twizeyumuremyi Donation umuyobozi wa Caritas Kigali atangaza ko mu mwaka washize wa 2017 hakusanyijwe inkunga zifite agaciro ka miriyoni 44008 104 frw.
Aya mafaranga yose yajyanywe gukora ibikorwa byo gufasha ababaye kuko miriyoni 22 194 169 frw yaguzwe imyambaro, ibyo kurya bifite agaciro kangana na miriyoni 1 390 715fr. Ibyo kwambara bihwanye na miriyoni 19894 98, ibikoresho byo mu rugo bingana n’ibihumbi 671 600, ibikoresho by’isuku ni 219 900 ndetse n’imirimo y’amaboko yakorewe abakene n’abatishoboye bifite agaciro ka miriyoni 2 437 575.
Iyi nkunga yatumye hafashwa abanyeshuri 4 758 675, abarwayi 559.280 frw, ubwisungane mu kwivuza bufite agaciro k’ibihumbi 585.000, abadafite ifunguro angina na 701440, abadafite aho baba angana na miriyoni 1428875, abakeneye amatike abageza iwabo ibihumbi 364 000 , imfungwa ibihumbi 183 350, imirimo y’amaboko ihwanye n’ibihumbi 780395.
Abahawe imyambaro bavuga ko bari bambaye ubusa ariko nyuma yo gufashwa mu nkunga yatanzwe n’abakirisitu muri uko kwezi k’Urukundo n’impuhwe babonye icyo bambara.
Uretse imyambaro abahawe ibyo kurya nabo bashima iki gikorwa cyiza cy’uko bazirikanwa n’abantu b’Imana kandi b’umutima mwiza.
Ni naho bahera basabira umugisha abitanze kugira ngo Imana izabakubire inshuro ibihumbi ku byo bigomwe kugira ngo abababaye nabo bagire imibereho myiza.
Ibikorwa by’uku kwezi k’Urukundo n’Impuhwe bituma dushyira mu bikorwa ibyo Yezu Kristu yadusabye agira ati “Kuko nashonje mukamfungurira;nagize inyota mumpa icyo kunywa;naje ndi umugenzi murancumbikira; nari ndwaye muransura; nari imbohe muza nokundeba.”
Muri uku kwezi kandi twese turangiza inshingano dufite yo kwita ku bantu bose batishoboye no gushyigikira iterambere nyaryo kandi ryuzuye (dévelopment intégral de l’homme) ry’ikiremwamuntu binyujijwe mu bikorwa by’ubutabazi, iby’ubuzima n’iby’amajyambere ndetse n’uburezi.
Kugira ngo bigerweho ni uko abantu bakomeza kugira umutima wo gufasha abababaye batanga inkunga zitandukanye zo gufasha mu kwezi k’Urukundo n’impuhwe .
Mu rwego rwo gukomeza kwita ku babaye Caritas Kigali irasaba abantu ko bakomeza ibikorwa byo gufasha ababaye bigomwa icyo bafite cyose nk’uko Imana ibidusaba. Yezu Kristu ati “Nimube abanyampuhwe nk’uko So ari Umunyampuhwe”(Lk 6,36).
Nkuko intego yo gushaka imfashanyo iba igamije gufasha abari mu kaga n’abandi bakene batishoboye, Caritas yifashisha uwo musaruro ikagoboka abagize ibyago n’abatishoboye aho gutegereza ak’imuhana kaza imvura ihise. Bigakorerwa mu nzego zose za Caritas uhereye mu Miryangoremezo.
Kugeza ubu, umusaruro wabonetse urashimishije kuko byatumye abakene bashobora gufashwa n’abaturanyi babo kandi na Caritas y’igihugu ikabasha kugoboka abantu bari mu gihugu no hanze y’igihugu bahuye n’akaga k’amapfa, imyuzure, imitingito ubuhunzi, n’ibindi biza.
Muri iyi nkunga hatabawe abaturage ba Repubulika iharanira Demokarasi ya Congo igihe ikirunga kiruka, hatabawe abo muri Haiti bahuye n’umutingito ukaze, ndetse no muri Zimbabwe no muri Somaliya bahuye n’amapfa akabije. Dutabara kandi n’abacu bo mu Bugesera, i Cyangugu, no mu karere ka Gakenke, hamwe impunzi z’Abarundi ziri mu nkambi ya Mahama n’ahandi.
Tujye twibuka rya jambo rya Mutagatifu Pawulo ugira ati “Utanga arahirwa kuruta uhabwa”(Intu 20,35).
Nk’abakirisitu kandi bakeneye guhabwa umugisha mu byo bakora ni ugukomeza ibi bikorwa by’urukundo kugirango ikiremwa muntu kirusheho kuva mu kaga kirimo.


text:
HEC yatunguwe n’imitsindire y’abanyeshuri mu mashuri makuru
Yanditswe na MUGISHA BENIGNE
Umuyobozi w’Inama y’igihugu y’amashuri makuru (HEC) Dr Muvunyi Emmanuel atangaza ko mu igenzura ryakozwe batunguwe n’uko imitsindire y’abanyeshuri igaragaramo ikibazo.
Yavuze ko mu mikoro amwe mu mashuri makuru atanga abanyeshuri batsinda ku ijanisha rya 98% mu gihe mu bizamini batsinda ku kigereranyo cya 10%, akaba asanga hashobora kuba hari ikibazo cyo kwigisha no kubaza.
Yagize ati “Ibyo rero ni byo biganisha ku kudodesha ibitabo, umunyeshuri utiga neza; udasuzumwa neza; umwarimu udakora neza akazi ke ku buryo umunyeshuri agera aho yandika igitabo nta bushobozi afite bwo gukora ubushakashatsi akajya kudodesha.”
Dr Muvunyi avuga ko umwarimu wigishije atari we wagombye gutanga isuzuma ngo anarikosore, ahubwo ko haba hakenewe undi mwarimu umukorera isuzuma.
Aha Muvunyi anenga abarimu batanga amasuzuma atari ku rwego rw’abanyeshuri ndetse n’integanyanyigisho zitari ku rwego rushimishije.
Yakomoje ku ngeso mbi yo kudodesha iranga bamwe mu banyeshuri, avuga ko byose biterwa n’ubumenyi budahagije baba bafite, bigatuma batabasha kwikorera ubushakashatsi, ahubwo bagasaba ababibakorera nabo bakabyiyitirira.
Gusa amagenzura yakozwe muri za kaminuza n’amashuri makuru ntiyakunze kuvugwaho rumwe n’abantu banyuranye, kuko hari abayabonaga nko gukabya, abandi bakibaza impamvu ishuri rimaze imyaka itagira uko ingana ryigisha rikanatanga n’impanyabumenyi ariko rigafungwa igitaraganya kandi abarirangijemo atari bake.
Bamwe mu bigaga porogaramu zahagaritswe wasangaga barira ayo kwarika bavuga ko bababajwe n’uko bafungiwe badasoje amasomo yabo, ndetse bamwe byanabagizeho ingaruka zo kuva aho bigaga banatanze amafaranga y’ishuri bakajya ahandi naho bakongera bakahatanga amafaranga y’ishuri.
Gusa HEC yo ntiyahwemye kuvuga ko ari uburyo bwo kugenzura amashuri makuru kugira ngo atange uburezi bufite ireme, bityo abayasojemo babashe gupiganira isoko ry’umurimo no kuwihangira.
Dr Muvunyi avuga ko hari gahunda yo gusuzuma abarimu kandi na bo bagasuzumana hagati yabo ku buryo nta mwarimu uzongera gutanga ibizamini bitari ku rwego rw’abanyeshuri, akavuga ko ibi bizagenda binakemura iki kibazo cyo kwandikisha ibitabo (kudodesha) byajyaga bikorwa na bamwe mu banyeshuri.


text:
Umuhanzi akaba na muganga Muyombo Thomas benshi bazi ku izina rya Tom Close atewe ishema no kuvuka ku babyeyi bakundaga igihugu banakirwaniriye , nubwo atakiri kumwe nabo aterwa ishema nibyo bakoze bakiri ku Isi.
Mu kiganiro yagiranye na IGIHE, Tom Close yavuze ko azirikana uruhare ababyeyi be bagize mu kubohora igihugu ndetse ko nawe azakomereza aho bari bagejeje mu guharanira ubumwe n’amahoro y’Abanyarwanda.
Nyina ni we ntwari ya mbere kuri we
Nubwo yari muto mu myaka, Tom Close ahamya neza ko ubutwari bwa nyina atajya abwibagirwa kuko nyina yari intwari ndetse ari n’umugore ukunda gukora cyane.
Yagize ati, “Ababyeyi banjye bose baguye ku rugamba nari nkiri muto ariko hari ibihe ntajya nshobora kwibagirwa kuri bo by’umwihariko mama wanjye kuko yari umugore w’intwari kandi wakundaga gukora cyane”.
Yakomeje asobanura ko nyina yamusize akajya ku rugamba ari muto ku buryo byageze igihe nyina akifuza kujya amuheka akamujyana ku rugamba gusa ntibimukundira kubera akazi yagombaga gukora ariko ibyo byose akaba abibonamo ubutwari n’ubugabo.
Hari ibanga rituma adaheranwa n’agahinda k’ubupfubyi
Kuba ababyeyi be batakiriho, Tom Close yavuze ko bitamutera kwigunga cyangwa ngo aheranwe n’agahinda kuko yizeye ko bari aheza kandi ko Imana n’abantu bishimira ibyo bakoze bakiri ku Isi.
Ati, “Mama niwe wabanje gutabaruka nyuma na data aza kwitaba Imana ariko bansizemo ubugabo bwo kumva nkomeye kandi kubera ko bansigaga mu rugo bakajya ku rugamba nabaga nzi neza ko icyo baharanira ari amahoro”.
Yunzemo ati, “bambereye intwari nanjye nzakomereza aho bagejeje mparanira amahoro ndetse n’ubumwe bw’Abanyarwanda mu nzira zose zishoboka”.
Umurage ukomeye yasigiwe na nyina
Mu mabyiruka ye nubwo atakunze kubana na nyina cyane, Muyombo Thomas avuga ko hari ubumenyi n’imico yakuye kuri nyina ikimufasha magingo aya.
Yagize ati “Mama yakundaga umwana ufite uburere, ufite ikinyabupfura kandi wubaha. Ntiyakundaga gukubita abana be ahubwo yabakangishaga igitsure kandi akunda umwana w’umuhanga cyane.”
Si ibyo gusa kuko yanavuze ko nyina yari impirimbanyi kuko icyo yashakaga cyose yaragikoraga kandi akakigeraho.
Yungamo ati, “gukora cyane ni bimwe mu bintu ngikundira mama kandi namwubahira kuko yakundaga umurimo”.
Uretse uburere bwa kibyeyi yahawe na nyina, Tom Close yavuze ko bamwubatsemo gukunda igihugu ndetse no kumva yacyitangira igihe cyose biri ngombwa.
Nyina wa Tom Close yitwaga Dukuze Faith wari ufite ipeti rya Sergent yavutse tariki 14 Werurwe 1957, atabaruka ku itariki 28 Ugushyingo 1995 nyuma y’umwaka umwe urugamba rwo kubohoza igihugu rurangiye.
Guhera mu 1987 yari mu Muryango wa RPF Inkotanyi waharaniraga gutaha kw’Abanyarwanda bari barahejejwe hanze y’igihugu na politiki mbi y’ivangura, maze mu 1990 atangirana n’ingabo za RPA urugamba rwo kubohora urwamubyaye.
Kuri ubu umwana yasize yabaye umugabo w’icyamamare, wubatse ufite urugo rurimo umugore n’umwana umwe w’umukobwa.


text:
Uwitwa MUKASHYAKA Princesse, mwene MBONIGABA Theodose na MUKANKUSI Beatrice, utuye mu Mudugudu w‟Isano, Akagari ka Kinyange, Umurenge wa Gitega, Akarere ka Nyarugenge, Umujyi wa Kigali, uboneka kuri telefone Nº 0781217972.
Yasabye uburenganzira bwo kongera izina Aline no gukosora izina Princesse ku mazina asanganywe, MUKASHYAKA Princesse bityo akitwa MUKASHYAKA Aline Princess mu Irangamimerere.
Impamvu atanga ni uko izina Aline yarikoresheje mu byangombwa bye by‟amashuri kugira ngo amazina ye yo mu Irangamimerere ahure nayo ku byangombwa by‟ishuri.
Akaba asaba kwemererwa, binyuze mu nzira zemewe n‟amategeko, kongera izina Aline no gukosora izina Princesse ku mazina asanganywe MUKASHYAKA Princesse akitwa MUKASHYAKA Aline Princess mu gitabo cy‟Irangamimerere kirimo n‟Inyandiko ye y‟Ivuka.
Umunyamakuru wa Isezerano.com , kuva mu mwaka 2016.
Yize itangazamakuru n’itumanaho (Journalism and Communication) muri Institut Catholique de Kabgayi (ICK).
Afite impamyabushobozi muri (Office Administration and Management) muri Kaminuza y’ u Rwanda (UR) .
Amaze imyaka 8 mu mwuga w’itangazamakuru .


text:
Ruhango: Icyumweru cy’Isibo cyitezweho gusubiza ibibazo birimo no gusubiza abana mu ishuri
Abaturage n’abayobozi b’Akarere ka Ruhango baravuga ko icyumweru batangije cy’Isibo kigomba gusozwa ibibazo by’abana bataye amashuri byakemutse bagasubira mu kwiga.
Mu bindi bibazo bizashyirwa imbere mu gukemura harimo iby’ubujura buciye icyuho, kurwanya ibiyobyabwenge, kurwanya inda ziterwa abangavu no kwita ku isuku muri gahunda yiswe ‘Ruhango icyeye’.
Abaturage bavuga ko muri rusange gahunda y’Isibo yabafashije gukemura ibibazo by’imibereho myiza kwicungira umutekano no kuganira ku bibazo bikwiye gufatirwa ingamba aho bikenewe bagafatanyiriza hamwe kubikemura.
Tumukunde Anne Marie avuga ko bimwe mu bibazo bibabangamiye bakeneho ubufasha bw’abayobozi, harimo kuba hari abana bataye amashuri rimwe na rimwe bigaterwa no kudohoka kw’ababyeyi cyangwa kunanirana kw’abo bana, usanga ahubwo baranadukanye ingeso z’ubujura.
Abana byagaragaye ko bata amashuri cyangwa bakananira ababyeyi babo bari hagati y’ikigero cy’imyaka 10 na 17, ababyeyi bakaba basaba ubufasha inzego z’ubuyobozi kugira ngo imyigire y’abo bana itadindiza gahunda ziteganyijwe gushyirwa mu bikorwa mu isibo.
Agira ati “Isibo yatumye hari ibibazo twikemurira harimo kwiyubakira ubwiherero, kunoza imirire, no kumenya icyiciro umuntu ahagazemo yatangamo ibitekerezo binyuze mu biganiro no kungurana ibitekerezo mu ngamba zacu”.
Yongeraho ati “Icyakora dufite ikibazo cy’abana bataye amashuri kandi twemeranyije n’abayobozi ko tugiye gufatanyiriza hamwe kubikemura nk’uko intore yitabaza indi”.
Kanamugire Viateur wo mu Isibo y’indashyikirwa mu ngamba y’inararibonye avuga ko gahunda z’isibo zituma bahura bakungurana ibitekerezo kandi bagafatanyiriza hamwe gukemura ibibazo bahura na byo birimo no kwita ku burere bw’abana, aho usanga hari n’ababyeyi babigiramo uruhare kubera imyemerere.
Umuyobozi w’Akarere ka Ruhango, Habarurema Valens, avuga ko mu Karere habarurwa amasibo asaga 3000, asanzwe akora ariko hakaba hatangijwe icyumweru cyo kuyaha imbaraga kugira ngo harebwe ibyo abaturage bashobora kwikorera ahagaragara intege nke bafashwe.
Agira ati “Twabahaye ingingo 28 z’ibikorwa bizaba byakozwe mu gihe cy’icyumweru kandi bizagira uruhare mu kwikemurira ibibazo aho buri wese nibura agomba kuba abayeho neza mu bikorwa byose umuturage akaba ari ahantu heza, kurwanya ibiza no gutunganya imihanda ku buryo umuturage mu isibo aba afite umutuzo”.
Habarurema avuga ko hamwe n’abaturage icyumweru cy’isibo kizarangira ikibazo cy’abana bataye amashuri kubera impamvu zitandukanye babaruwe kandi hizwe uburyo basubizwa kwiga bakareka ingeso mbi hagamijwe kubaka umuryango ubayeho neza.
Mu bindi bizitabwaho muri iki cyumweru cy’Isibo harimo kurwanya ubujura buciye icyuho aho bukigaragara, gukangurira abaturage kwizigamira muri Ejo Heza no gukomeza kwishyura ubwisungane mu kwivuza.


text:
Agace ka 15
Valentine agiye guhura n'inshuti ye ya kera! Fora ni nde? Gigi nawe ahuye n'umuhanzi akunda ndetse anamuha umwirondoro we. Uwo muhanzi ni nde? Hagati aho Fiston agiye kuva mu itsinda Sakwe. Ni iki kizabaho nyuma?
Agace ka 14
Igihe cyo gutanga bulletin kirageze. Ubu se Kevin yaba yaratsinze? Abagize itsinda Sakwe se bo batsinze bose? Hagati aho Anik yamenye ko n'ubwo akunda imideri bitamubuza kwiga n'ibindi ashoboye. Ubwo se aziga iki?
Agace ka 13
Ubuzima burakomeje muri Kabuto aho Gigi yemereye Fiston kumukorera igare ku buntu, gusa bombi barimo kwibaza niba Kalisiti azongera kubatiza igikoresho ke. Ubwo Kalisiti azabyemera? Nyina wa Pazo yaje kureba Directrice ngo baganire ku myitwarire ya Pazzo ku ishuri. Ubu ni iki kiri bukurikireho? Hagati aho Anik yiteguye gukora imashine ya Mwarimu James, Ubwo se yabyigiye hehe?
Agace ka 12
Gaju afite isoni kandi abangamiwe n'ukuntu Valentine arimo kuvuga cyane ibijyanye n'imihango. Valentine arimo kugerageza kumwumvisha ko ari ibisanzwe kubona imihango, ubu se aragera aho abyumve?
Agace ka 11
Valentine: "Ayiwe Ayiwe, Fiston. Yebabawee ubu se ndabwira ngo iki papa!" Ese urakeka Valentine yaravuze gutya yabaye iki?
Agace ka 10
Imbogamizi zirimo kurushaho gukomera. Gasaro yarwaye, Sine na Fiston barimo gukora cyane ngo babone amafaranga. Gigi we yemeye gufasha Fiston. Hagati aho ariko Gigi yamennye igikoresho cya Kalisti. Ubwo bizagenda bite?
Agace ka 09
Valentine byamucanze none arashaka gusezera ku buyobozi kubera ko Pazo yanze kureka gucururiza amandazi ku ishuri. Hagati aho Directrice yumvise umuhumuro w'amandazi mu ishuri. Pazo arabigenza ate? Ubu se azahitamo kugabanya iminsi yajyaga ku ishuri hanyuma acuruze?
Agace ka 08
Ibibazo biracyakomeje, nyuma y'uko Valentine abaye umuyobozi w'abanyeshuri, arimo guhagayikishwa n'ukuntu yaba umuyobozi mwiza ariko kandi agakomezanya n'inshuti ze. Valentine kandi arimo gusaba se amafaranga yo kujya i Kigali ariko se ntashaka ko ajyayo, azabigenza ate?
Agace ka 07
Anik aracyababaye kuko atatsindiye umwanya wo kuyobora abandi banyeshuri mu gihe Valentine we atarasobanukirwa neza uko azajya ayobora inshuri ze, atekerezako bikomeye. Ese azagera aho yigirire icyizere nkuko Fiston abimusaba? Ku rundi ruhande ariko, Sakwe imenye inkuru y'ibijyanye n'isarukiramuco rizabera i Kigali? Ese bazitabira?
Agace ka 06
Ibintu birakomeye. Valentine na Annick barimo guhatanira umwanya wo kuyobora abandi banyeshuli ku ishuri. Ni nde uzatsinda? Ubu se bazakomeza babe inshuti? Hagati aho Manzi araha Pazzo amandazi ye, Pazzo nawe araganira na Kevin kugirango amufashe kuyacuruza. Ubu se Kevin azemera? Ntibizatuma se agira amanota make ku ishuri
Agace ka 05
Valentine arimo gusa imbabazi Fiston kubera se, akanasubira inyuma akavugana na se kugirango ikibazo gikemuke. Valentine anafite igitekerezo cyo kugira umuntu mukuru uzajya ayobora ibiganiro ku buzima hagamijwe gukemura ikibazo cy'abanyeshuri baseka bagenzi babo. Ese iki gitekerezo kizemerwa?
Agace ka 04
Abo mu itsinda rya Ni Nyampinga Sakwe bakomeje gufashanya no kwitanaho. Muri aka gace, Pazo aragaragariza Valentine umutima mwiza. Hagati aho ariko ibintu ntibyoroshye mu rugo kwa Kalisiti, kuko Kalisiti aracyarimo kwibaza cyane kuri Fiston. Uratekereza ari nde uzavuganira Fiston?
Agace ka 03
Abo mu itsinda Sakwe bakomeje gufashanya no kwitanaho, muri aka gace Pazo aragaragariza Valentine umutima mwiza. Hagati aho ariko ibintu ntibyoroshye mu rugo kwa Kalisiti, kuko Kalisiti aracyarimo kwibaza cyane kuri Fiston. Uratekereza ari nde uzavuganira Fiston?
Agace ka 02
Gigi byamucanze, yagize ikibazo gikeneye amafaranga. Ubu se aragikemura ate? Hagati aho buri wese yishimiye umuntu mushya winjiye ku mugaragaro mu itsinda Sakwe. Mbega amajwi meza noneho bagiye kugira! Pazo nawe akomeje gutsimbarara mu kuvanga ishuri no gucuruza, ariko mama we ntabishyigikiye, ubu se azabigenza te? Ntuzacikwe n'agace ka kabiri ka Ni Nyamipnga Sakwe igice cya gatanu.
Agace ka 01
Ni Nyampinga Sakwe igice cya Gatanu iragarutse ari nako inzitizi zigikomeje. Pazo arimo aragerageza kuba umugabo mu rugo, kuva aho se agendeye. Ariko se ubwo azabifatanya n'amasomo? Gaju nawe yiteguye gufata urukingo rwa kabiri rwa kanseri y'inkondo y'umura, gusa hari umuntu urimo gushaka kumubuza! Mu muryango wa Kazungu ho bagejejweho igitekerezo batari biteguye, Sine se azacyemera? Ntuzacikwe!


text:
Ni igitaramo uyu musore yahuriyemo n’abandi baririmbyi bakomeye mu Rwanda barimo Butera Knowless, Riderman, Bruce Melodie n’abandi.
The Ben yatinze kujya ku rubyiniro ahanini bitewe n’uburyo igitaramo cyatangiye gitinze, kuko mu gihe cyagombaga gutangira saa kumi n’ebyiri, umushyushyarugamba Anita Pendo yagitangije saa mbili. Abahanzi bari imbere ye bagumanye iminota bemerewe, biza kugonga The Ben nk’umuhanzi wari inyuma.
Mu butumwa yashyize ku rukuta rwe rwa Twitter, The Ben yagaragaje ko yagiye ku rubyiniro afite ubwoba ko ashobora gukurwaho igihe icyo aricyo cyose.
Ati “Nagiye ku rubyiniro bamaze kumbwira ko ‘Polisi igiye gufunga!’ byahungabanyije imbaraga zanjye ariko nagerageje kwita ku cyari kinzanye. Nahawe iminota icumi. Uko nasozaga kuririmba indirimbo nabaga mfite ubwoba ko isaha n’isaha nshobora kuvanwa ku rubyiniro, ariko hejuru ya byose ijoro ryahise ryari ryiza.”
Muri iki gitaramo The Ben yagiye ku rubyiniro saa sita n’iminota 40 avaho saa saba na 34. Yaririmbye indirimbo ze zitandukanye zirimo ‘Fine Girl’, ‘Loose Control’, ‘Can’t get enough’, ‘Nta cyadutanya’ n’izindi yizihira abafana n’ubwo yabaga afite ubwoba kuko yari yabwiwe ko agomba kuririmba iminota 10 gusa.
Ibyamubayeho bijya gusa n’ibyabaye kuri Meddy mu gitaramo cyo Kwita Izina muri Nzeri 2019 muri Kigali Arena, akurwa ku rubyiniro kuko igihe cyari cyamufashe kandi agomga guha Ne-Yo umwanya uhagije. Uyu muhanzi yaririmbye iminota itageze kuri 15 ahita akurwa ku rubyiniro.
Come up on the stage after being told “POLICE igiye gufunga!” It really disturbed my energy, but I managed to stay focused. Was only given 10 min. After each song performance, was worried that I might be dragged off stage anytime 😭🤦🏿♂ But overall, Last night was beautiful ♥♥♥
— THE BEN (@TheBen250) January 2, 2020


text:
Twese dukeneye ubumenyi, Leta izadutekerezeho - Abarimu bigisha mu mashuri yigenga
Abarimu bigisha mu mashuri yigenga barifuza ko na bo bagerwaho n’amahirwe yo kwigira ubuntu muri kaminuza, nk’uko Leta igiye kubikorera bagenzi babo bigisha mu mashuri ya Leta n’afashwa nayo, kuko bose ngo bakeneye ubumenyi.
Mu ijambo Minisitiri w’Intebe aheruka kugeza ku bagize Inteko Ishinga Amategeko, yavuze ko umwarimu wigisha mu mashuri abanza uzaba wigishije imyaka itatu mu mashuri ya Leta n’afashwa na yo, azajya yiga kaminuza yishyurirwa na Leta.
Ni mu gihe uzaba yarashoje kaminuza akigisha mu mashuri yisumbuye imyaka itanu mu mashuri ya Leta n’afashwa na yo, azajya yiga ikiciro cya gatatu cya kaminuza nabwo yishyurirwa na Leta.
Bamwe mu barimu bigisha mu mashuri yigenga basanga na bo bakwiye kugerwaho n’ayo mahirwe kuko bose barerera igihugu.
Umwe agira ati “Twifuzaga ko Leta natwe yadutekerezaho, niramuka itanze ayo mahirwe ku barimu bigisha muri Leta, natwe abigisha mu mashuri yigenga badutekerezaho kuko twese dukeneye ubumenyi kugira ngo dukomeze kwigisha neza abana b’Abanyarwanda.”
Akomeza avuga ko kongera ubumenyi uretse kuba bizafasha mu kuzamura ireme ry’uburezi, na we ubwe nk’umwarimu byamugiraho ingaruka nziza kuko umushahara waba wiyongereye.
Ikindi abarimu bigisha mu mashuri yigenga bifuza gufashwamo na Leta, ngo ni amahugurwa kuko aba kenshi areba abigisha mu mashuri ya Leta n’afashwa na yo.
Umunyamabanga mukuru wa Sendika y’abarimu bakora mu bigo by’amashuri yigenga n’abakozi babikoramo (SYNEDC), Abdon Faustin Nkotanyi, avuga ko bazakora ubuvugizi kuri iki kibazo ariko na none abakoresha na bo bakwiye kumva ko kongerera abakozi babo ubumenyi bibafitiye akamaro.
Ati “Biriya bifite ishingiro, iravuga iti mpemba abakozi banjye macye kandi Leta ni umukoresha, nkanjye nawe nk’uko twashinga kompanyi cyangwa Sosiyete tugakoresha, yego dufite inshingano yo kubiganiraho bikazamuka.”
Akomeza agira ati “Umukoresha niba akoresheje umukozi imyaka ibiri, itatu, byajya no mu mategeko ko na we yagombye kugira ikiciro amwigishaho nk’umuntu na we wamukoreye igihe kirekire.”
Nkotanyi ashima Leta kuko hari byinshi yafashije abakozi bo mu bigo byigenga nk’ibitabo byifashishwa mu mashuri, kuko bisigaye bigurwa ku giciro kimwe n’icyo Leta itanga, kwemererwa kuba abanyamuryango ba Umwalimu Sacco no kuba mu gutanga ibihembo ku barimu babaye indashyikirwa, abigisha mu mashuri yigenga na bo babihabwa.


text:
Nyanza: Abacuruza imyenda bajyanywe gukorera muri Stade barasaba gusubira mu isoko
Bamwe mu bacuruzi b’imyenda bajyanwe gucururiza muri stade y’Akarere ka Nyanza ntibavuga rumwe n’urugaga rw’abikorera (PSF), rwahabashyize bemeza ko nta bakiliya bahabona bagasaba gusubira mu isoko bakajya basimburana mu minsi yo gukora.
Perezida w’urugaga rw’abikorera mu Murenge wa Busasamana ari na rwo rufite mu nshingano isoko ry’Akarere ka Nyanza, Munyambonwa John yabwiye UMUSEKE ko impamvu nyamukuru hari abacuruzi bajyanwe gucururiza muri Stade y’Akarere ari ukugira ngo hirindwe ubucucike mu isoko kuko biyemeje gucuruza ari 30%.
Ati “Abacuruzi bose b’imyenda kuko bagira abakiliya benshi bashakiwe ahantu (stade) hanini babasha kwisanzura kuko hadafunze ku buryo uhaza atandura cyangwa ngo abe yakwanduza abandi.”
Nubwo uyu muyobozi wa PSF yemeza ko abajyanwe gucururiza muri stade ari abacuruzi bose b’imyenda muri rusange, abahajyanywe ni igice cya bamwe mu bacuruzi b’imyenda abandi basigara mu isoko.
Umwe mu bajyanwe gucururiza muri Stade ati “Abandi bacuruzi b’imyenda basigaye mu isoko kandi mu myenda yasigaye harimo abacuruza ‘caguwa na magasin’ bo basigaye bikorera twe tuza kwanama hano.”
Ibyumweru bibiri birashize bamwe mu bacuruza imyenda bajyanwe gucururiza muri Stade mu buryo bw’agateganyo, bemeza ko bafite ikibazo cyo kutabona abakiliya no kugorwa kujyana imizigo bayivana mu Mujyi bayijyana kuri Stade kuko byibura umuzigo umwe umunyonzi awutwarira Frw 300 umucuruzi na we akaba yakongeraho Frw 100 yo kugerayo.
Umwe muri bo yagize ati “Turabyemera ko Coronavirus iriho ariko ikibazo dufite hano kuri Stade hari ivumbi nta mukiliya uhagera, kandi imisoro yose turacyayitanga uko yakabaye kuko itagabanutse.”
Mugenzi we na we yagize ati “Batuzanye muri Stade nta mukiliya uhagera tubasaba kubahiriza gahunda byibura ngo dukorere mu isoko nk’abandi ariko ntiturenze 30% kuko turimo guhomba bamwe muri twe dufite amadeni ya Banki.”
Mu minsi yashize bamwe mu bacuruza imyenda bajyaga bacururiza ahari gare mu rwego rwo kurwanya ubucucike bw’abantu benshi, ariko kuva ubu ari aho muri gare n’aho handi bacururizaga nta kihakorerwa, bityo abacururiza kuri stade bagasaba ko bakwemererwa na bo kujya gukorera mu isoko ariko ntibarenze 30% bemerewe gukora.
Kajyambere Patrick umuyobozi w’akarere ka Nyanza wungirije ushinzwe iterambere ry’ubukungu yasabye abacuruzi kwihangana.
Ati “Ikibazo si Abacuruzi ahubwo ikibazo ni abaguzi benshi bishobora kugorana kugenzura 30% gusa hari gahunda yo kuzabavana kuri stade kuko ari icyorezo cyatumye bajya hariya.”
Hari amakuru UMUSEKE wamenye ko urugaga rw’abikorera rukimenyesha aba bacuruzi kujya gukorera kuri stade batabyakiriye neza.
Nubwo bajyanwe gucururiza muri stade mu rwego rwo kugira ngo amabwiriza yo kwirinda icyorezo cya Covid-19 yubahirizwe, abahakorera bemeza ko nta bihari kuko baba begeranye ndetse ngo nta n’abagenzura baba bahari.
Perezida w’Urugaga rw’Abikorera i Nyanza we yemeza ko urubyiruko rw’abakorerabushake ruba ruhari.
REBA YouTube Channel UMUSEKE TV video nziza nk’iyi. UKORA LIKE SHARE na COMMENT
Theogene NSHIMIYIMANA
UMUSEKE.RW/NYANZA


text: Muraho, amakuru y’iminsi? Uyu munsi reka tuganire ku bisuko by’amarasita adafite ipfundo hasi ku mutwe akunze kuba ari inyabutatu asigaye agezweho bakunze kwita knotless braids. Turebere hamwe uko atandukana ninyabutatu zisanzwe bityo bitewe nibyo buri wese aba ashaka mu bisuko amenye uko ahitamo. Igihe cyo kuyasuka Hagati y’inyabutatu isanzwe nizo zidafite ipfundo, izisanzwe zirihuta kuzisuka. Kuberako inyabutatu zisanzwe umusutsi afata meshe ari bukoreshe ku gisuko ubundi agasuka gusa. Ku rundi ruhande ibi bidafite ipfundo bitangira ari umusatsi wawe gusa akagenda…


text:
Ibiryamye binini ni ibisuko byoroshye wasuka bikagufasha gukuza imisatsi yawe mu gihe gito. Turababwira ibintu 10 ugomba kugurikiza hano…
Muraho neza, amakuru y’iminsi? Inkuru y’uyu munsi yasabwe numwe mu bantu bakurikirana urubuga (page) rwacu rwa facebook. Ku bantu bafite imisatsi yacitse mu misaya twabashakiye uburyo bwihuse bwo kuyikuza ukoresheje ibintu usanganywe mu rugo. Video turi burebereho uyu munsi ni uyu mukobwa ukoresha amazi y’umuceri ku misaya ye ngo imisatsi yaho igaruke. Amazi y’umuceri ni ikintu abantu benshi bashobora kubona batarinze bajya kugura. Mbere yo kureba uko yayakoresheje reka tubanze tumenye akamaro k’amazi y’umuceri ku misatsi. Akamaro k’amazi y’umuceri Amazi…
Muraho, uyu munsi reka tubereke insokozo 15 wakora ku misatsi ya naturel. Nyuma yuko inkuru y’uburyo 15 wafunga ibisuko bugezweho ikunzwe cyane na benshi, twifuje kubereka uko wakomeza kurimba ku mutwe nyuma yo guhambura mu gihe ufite imisatsi ya naturel. Ku bantu bafite imisatsi idefrije, ntimugire ikibazo namwe tuzazibashakira. Kuri buri nsokozo, turabereka iphoto yerekana uko style irangira isa ubundi munsi yayo dushyireho video yo kuri YouTube yerekana uko wabikora. Bityo iyo wakunze wayireba ukayikora. Twagerageje gushaka ama style akozwe…


text: Nyuma y’ibyo Nyagasani ahitamo n’abandi mirongo irindwi na babiri, maze abohereza imbere ye babiri babiri, mu migi yose n’ahandi hose yajyaga kunyura. Arababwira ati «Imirima yeze ni myinshi, ariko abasaruzi ni bake; nimusabe rero Nyirimyaka yohereze abasaruzi mu mirima ye. Ngaho nimugende; dore mbohereje nk’abana b’intama mu birura. Ntimugire icyo mujyana, kaba agasaho k’ibiceri, waba umufuka, zaba inkweto; kandi mwirinde guhera mu nzira muramukanya. Urugo rwose mwinjiyemo, mubanze muvuge muti ‘Amahoro abe muri uru rugo !’ Nihaba umuntu w’amahoro, amahoro yanyu azamusakaraho; nahabura azabagarukira. Mugume muri iyo nzu, munywe kandi murye icyo babahaye, kuko umukozi akwiriye igihembo cye. Ntimukave mu nzu mujya mu yindi. Umugi wose muzinjiramo bakabakira, muzarye ibyo babahereje. Mukize n’abarwayi muhasanze, kandi mubabwire muti ‘Ingoma y’Imana ibari hafi!’ Naho rero umugi wose muzinjiramo ntibabakire, muzajye mu materaniro yabo, muvuge muti ‘Dore n’umukungugu w’umugi wanyu wadufashe ku birenge, turawukunguse kandi turawubasigiye! Icyakora mubimenye neza, Ingoma y’Imana iri hafi.’ Ndabibabwiye: kuri wa munsi w’urubanza, Sodoma izababarirwa kurusha uwo mugi.


text:
MPUZA IGITSINA NA PATRO-NTA AGAKINGIRIZO!
Njye mfite impungenge ko mabuja namenya ko umugabo we ajya answera azanyica kandi buri gihe iyo mabuja ansize ku kazi ku iduka umugabo we araza akamfata akanjyana muri store ngo ni ugukora controle y'ibicuruzwa akanjyaho ndetse ntakoreshe agakingirizo aramutse anteye inda najyahe koko, ubu se nzabibwire umugore we?
Bangambiki: Wibagiwe ko yagutera na Sida. Aho iyo arimo kukwenda ntugira uti"komereza aho wa kayenzi we." Uzabyumva ushaje.
MUKURU WANJYE AKUNDA IMBORO CYANEE!
Hari umuhungu ujya aza agatwara mukuru wanjye akadusiga ku ishuri amasaha ya ku manywa namubaza akambwira ngo ntakibazo ariko mfite impungenge ko ashobora kuzamutera inda.
Byaba ari amahano kandi aririmba muri choral y’ikanisa mbigire nte ko atumva?
Na bagenzi be baririmbana bajya babimbaza nkamwara.
Bangambiki:Uzamusengere, ubibwire abayobozi b'itorero, mumuhane mu rukundo, akore ibikwiriye kugira ngo ataba rebel akabasuzugura.
MWARIMU ANSABA IGITUBA NGO AMPE AMANOTA
Njye mwarimu buri gihe akunda kumpamagara akansigaza inyuma akambwira ngo azampa amanota menshi nimuha igituba kandi mfite ubwoba ko nzatsindwa nintamuha igituba kuko ubushize naratsinzwe kandi bavugako abandi bana bajya bamuha igituba bagatsinda mbigire nte koko?
Mfite ubwoba kuko bavuze ko umugore we yishwe n'agakoko ka sida? Kandi ngo ntakunda GAPOTI( agakingirizo)?
Bangambiki:Ari amanota ari sida uhisemo iki?
Nyamara ariko ikibazo cyawe nticyoroshye. Ariko naguhitiramo amagara.
NDI UMUKOBWA, MBESE NSWERANYE NYUMA NKABIREKA IGIHE KININI NONGEYE KUBIKORA BAZAMENYA KO NARI NARABIKOZE
Nema: ufite icyo yaba azi ku ku kibazo cyanjye nansubize.Please!Umukobwa akoze imibonano mpuzabitsina n'umuhungu inshuro zirenze 5,nyuma akaza kubihagarika mu gihe cya 1an kuzamura.Uwo bakongera gukorana imibonano yazabimenya?Ahubwo se igitsina cy'uwo mukobwa cyiba cyarongeye kwegerana nkuko byari bisanzwe?
IGISUBIZO1
Gaternelson: Muraho nshuti nziza!!!!mfite igisubizo cya Nema: umukobwa wese yitwa ko atakiri isugi igihe agahu gato cyane kaba ku mwinjiro w'igituba ( hymen ) kavuyeho bitewe na RS cg se n'ikindi kintu, ubwo rero iyo kavuyeho niyo wagira gute ntigashobora gusubiraho n'iyo wamara igihe kinini udaswerana, Njyewe ndi muganga, nabonye un cas yakoze Rs à 22 ans yongera à 33 ans mais umugabo yinjiye neza rwose, merci
IGSUBIZO1
Mwami: Nibaza impamvu gutakaza ubusugi bihangayikisha benshi, kandi bitavuze ko umuntu wese wabutakaje aba yakoze Rs. Numva rero bashiki bacu bidakwiye kubatera impunjyenjye, na none kandi bitewe na vision turimo ubusugi ntacyo bikivuze cyane nko mu bihe byo hambere
IBIBAZO BY'IGITSINA ABAKOBWA BAHURA NABYO III-IGITSINA MBERE YO GUSHAKA II
1.NKUNZE KWAMBARA AMAJIPO MAGUFI. NDI INZOBE KANDI MFITE INTEGE NZIZA, IYO NTAMBUTSE ABAHUNGU BARANDABUKWA. Ariko mfite ubwoba ko nazafatwa ku ngufu.
IGISUBIZO: Urabyivugiye.Urwishigishiye ararusoma.
INKURU BISA
Guswera Indayi
Kuki Igituba cy'Ikibano Kiryoha?
Igitsina n'Inzoga
2.UMUSHOFERI WA PAPA ARANSWERA
Ariko njye iyo turi mu biruhuko umushoferi wa Daddy aranswera nkumva ntashaka kugaruka ku ishuri.
Bangambiki:Yarakuraruye. Birumvikana ko imisemburo y'inkumi iba iri hejuru cyane kandi aba atekereza cyane ku gitsina. Ariko ugomba kwitonda ukagikora mu mutekano ushoboka kandi ntibikwicire imirimo nko kwiga. Nta cyiza cyaruta kwiga utegura ejo hazaza. Ikndi kandi ni byiza rwose kwifata ukirinda guhuza igitsina ukiri muto kuko guhuza igitsina n'abantu bakuze atari byiza- bashobora kukurarura. Ugomba kwiga kwirinda gusama no gukoresha agakingirizo.
INKURU BISA
1.Agakingirizo k'Abagore
2.Uko Bakoresha Agakingirizo
3.Kwirinda Gusama1
4.Kwifata
5.Kwirinda Gusama2
3.UYU MUGABO AMPA LIFT ASHAKA IGITUBA CYANJYE!
Buri gihe iyo ntashye mva ku ishuri hari umugabo ujya umpa lift akangeza hepfo y’iwacu ariko intoki ze tuza ziri mw’ijipo yanjye agashyira intoki mu ikariso yanjye akazikoreshamo nkumva ikariso yanjye iratose kandi iyo nanze ararakara hari icyo bizantwara?
Kandi nta mafaranga ya transporo mfite mba naramukwepye ntantware.
Bangambiki:Abagabo benshi bakunze kubonerana ubukene bw'abakobwa n'abagore ngo babavanemo inyungu z'igituba. Jya ureba impamvu umuntu arimo kukwitaho, niba ari urukundo cyangwa niba yishakira igitsina gusa. Jya wirinda abishakira igitsina gusa kuko nta mutima bagira. Bashobora kugutera Sida cyangwa izindi Indwara z'Ibitsina kandi ntibakwiteho mu bibazo byawe. Ibyiza ni ukubabaraho igihe gito aho kwishyira mu maboko y'umuntu ugamije kukonona.


text:
Muraho neza, nizereko mumeze neza. Muri iyi minsi ya corona, gupangira amafaranga biri mu bintu natekerejeho cyane. Abantu benshi ama business yarahombye bamwe baranafunga burundu. Nubwo muri lockdown abantu benshi batinjizaga, twese twari tugicyeneye kurya. Abakodesha inzu tugomba kwishyura landlord, abafite amadeni ya bank agomba kwishyurwa. Ibi bihe biteye stress ku kintu kitwa amafaranga, noneho rero nkibaza nti ese ubu sinkoresha amafaranga nabi? Niba ikibazo gitunguranye nta dufaranga na ducye mba mfite two kugikemura kandi ninjizaga amafaranga buri kwezi, ubwo…
Muraho neza, amakuru yanyu? Uyu munsi tubazaniye inkuru y’ukuntu wata ibiro udakoze sports. Mu minsi ishize twabasangije sports wakora buri munsi ugata ibiro muri quarantine. Ninde wazigerageje? Ziriya sports zari zikomeye banange. Bamwe muri mwe mukaba mwaribajije muti ese nta kuntu umuntu yananuka adakoze sports? Igisubizo ni YEGO BIRASHOBOKA. Video y’uyu munsi ni uyumubyeyi washakaga guta ibiro nyuma yo kubyara. Bitewe n’ubuzima bwe nta mbaraga ndetse n’umwanya yabonaga byo gukora sports. Adusangiza rero ukuntu yabigenje ngo ate ibyo biro, twagiye:…
Muraho neza, amakuru y’iminsi? Inkuru y’uyu munsi yasabwe numwe mu bantu bakurikirana urubuga (page) rwacu rwa facebook. Ku bantu bafite imisatsi yacitse mu misaya twabashakiye uburyo bwihuse bwo kuyikuza ukoresheje ibintu usanganywe mu rugo. Video turi burebereho uyu munsi ni uyu mukobwa ukoresha amazi y’umuceri ku misaya ye ngo imisatsi yaho igaruke. Amazi y’umuceri ni ikintu abantu benshi bashobora kubona batarinze bajya kugura. Mbere yo kureba uko yayakoresheje reka tubanze tumenye akamaro k’amazi y’umuceri ku misatsi. Akamaro k’amazi y’umuceri Amazi…
Muraho, amakuru yanyu? Uyu munsi reka tuganire ku byiza nibibi byo kwisiga indimu ku ruhu cyane cyane mu maso. Indimu ni imwe mu bintu biri naturel abantu bakoresha ku ruhu, kuba iri naturel ariko ntibiyibuza kuba yagira ingaruka zitari nziza ku ruhu. Abantu bashaka gukoresha indimu cyangwa se usanzwe uyikoresha ushaka gusobanukirwa ibyiza byayo nibibi byayo, iyi nkuru ni iyawe. Turahera ku byiza byayo, ubundi turebe ibibi byayo ndetse tunababwire uko wayikoresha. Ibyiza by’indimu 1) Iracyesha Ikintu cya mbere indimu…
Muraho, amakuru yanyu? Uyu munsi ndashaka ko tuganira ku kuntu social media ituma abantu benshi bumva batari beza bihagije. Ukareba amafoto yabandi ukabona wowe ufite byinshi ubura. Mu byukuri ibintu tubona kuri social media akenshi ntango ariko biba biri mu buzima busanzwe. Nkurugero nabonye ifoto y’umukobwa nziza cyane kuri twitter, ateye neza, uruhu rwe ari rwiza koko yambaye neza mbese ibintu byose ubona ari muuaahh. Akenshi nkabakobwa cyangwa abagore biratworohera guhita twigereranya nawe, waba umurusha nkamataye ugatangira ngo njye nta…
Murahoo neza, twishimiye kongera kuganira namwe uyu munsi. Reka turebere hamwe imyitozo yiminota 10 wakorera mu rugo buri munsi amaboko yawe akabanyuka. Iyi myitozo nta gikoresho na kimwe igusaba, kandi yakoreye abantu. benshi. Video tureberaho imaze kurebwa nabantu millioni zirenga 7 kandi muri comment yayo abazigerageje bavugako zabakoreye. Okay dore rero sport akora. 1) Big arm circles Hano akora ibiziga binini akoresheje amaboko ye arambuye. Abikora inshur 10 azana amaboko imbere, nizindi nshuro 10 ajyana inyuma. 2) Small arm circles…


text:
Inzobere mu iyobokama akaba n’umuyobozi w’ishuri rya Bibiliya rikorera I Gitwe pasiteri Nsabihoraho Zacharie yatangaje ko Imana iha abana bayo baguye amahirwe ya kabiri ndetse n’aya gatatu.
Ibi yabitangaje kuri uyu wa gatatu taliki ya 2 Ukwakira 2019,ahereye ku nyandiko ye iri mu gitabo yanditse cyitwa “Amateka y’intumwa za Yesu n’urupfu zapfuye”,igaragaza ko Imana itanga amahirwe ya kabiri ku bana bayo.
Aganira n’Isezerano.com,Pasiteri Nsabihoraho Zacharie yasobanuye uburyo Imana itinda kurakara bitewe n’uko yihangana cyane ndetse bikabije,gusa ariko bikarangira kwihangana kwayo kugize iherezo.
Yagize ati:”Imana itanga amahirwe ya kabiri ndetse nayo ararenga,icyivugo cy’Imana ni uko itinda kurakara,irihangana ndetse bikabije,gusa birangira kwihangana kwayo bigize iherezo.Na Satani n’abamalayika be yabihanganiye imyaka 4000 ariko iyo bihana bari kubabarirwa bakaguma mu ijuru”.
“Iyo satani yihana cyangwa umwe mu bamalayika be baguye, bari kubabarirwa ariko icyo bakoze banze imbabazi burundu Imana ibongereraho indi myaka 30,no ku musaraba kandi imbabazi zari zigihari.Yesu yavuze amagambo 7 ku musaraba irya munani yaravuze ngo birarangiye.Birarangiye rero burya ihishemo byinshi,icya mbere biravuga ngo imbabazi za Satani n’abadayimoni zirarangiye burundu”.
Umukozi w’Imana Pasiteri Nsabihoraho Zacharie yakomeje atanga urugero rw’Umwami Nebukadinezari wanditse muri Bibiliya mu gitabo cya Daniel, aho Imana yamuhaye amahirwe ya kabiri nyuma yo kuyihemukira.
Ati:”Nebukadinezari yahemukiye Imana kugeza igihe Imana imukura ku ngoma akajya mu ishyamamba kurisha ,ariko kubera imbabazi z’Imana yaravuze ngo igiti bagiteme ariko batakirandurana n’imizi bagitemere hejuru”.
“Amaze gucishwa bugufi agasobanukirwa Imana iyo ari yo yaramuretse aratahuka,Imana imubikira ingoma imyaka 7,maze ayisubiraho.Imana igira imbabazi cyane kandi Imana ni iy’amahirwe ya kabiri ndetse n’aya gatatu kandi kuri Twese”.
Inzobere mu iyobokamana Pasiteri Nsabihoraho Zacharie asengera mu itorero ry’abadivantiste b’umunsi wa karindwi akaba n’ umwanditsi w’ibitabo bitandukanye by’ijambo ry’Imana, aho yanditse nk’icyitwa “Amateka y’intumwa za Yesu n’urupfu zapfuye”,ubu nabwo akaba yarasohoye igitabo gishya cyitwa “Urugo ruhumura”.


text:
Muhumure Confiance usanzwe aririmba muri Alarm Ministries na Heman worshipers international yateguye igitaramo gikomeye yatumiyemo umuhanuzi Eric Sultan ndetse n'amwe mu matsinda akunzwe cyane mu Rwanda mu muziki wo kuramya no guhimbaza Imana.
Ni igitaramo yise 'Kuramya bikora ku mutima w'Imana live concert', akaba ari ku nshuro ya 6 agiye kugikora. Iki gitaramo kizaba tariki 17 Gashyantare 2019 kibere kuri CLA Nyarutarama mu mujyi wa Kigali kuva Saa munani n'igice z'amanywa. Nk'uko Muhumure Confiane yabitangarije Inyarwanda.com, muri iki gitaramo azaba ari kumwe na Prophet Eric Sultan uyobora itorero Zeal of the Gospel church rifite icyicaro gikuru i Nyamirambo.
Muhumure Confiance asanzwe ari umuririmbyi wa Alarm Ministries
Abaririmbyi Muhumure Confiance yatumiye muri iki gitaramo cye ni; Simon Kabera, Healing Worship Team, Alarm Ministries, Heman worshipers international, True Promises Ministries, Kingdom of God Ministries, Ben & Chance na Mpundu Bruno. Kwinjira muri iki gitaramo ni 10,000 Frw muri VVIP, 5,000 Frw muri VIP ndetse na 3,000 Frw mu myanya isigaye yose. Icyakora ngo n'abadafite amafaranga bazabemerera binjire dore ko abateguye iki gitaramo bateganya kwinjiza abantu 200 bazaba badafite amatike.
Twabajije Muhumure Confiance impamvu yatumiye Prophet Sultan mu gitaramo cye, adutangariza ko yamutumiye nk'umubyeyi we mu buryo bw'umwuka dore ko kuri ubu asigaye asengera mu itorero Zeal of the Gospel church rikuriwe na Prophet Sultan. Yanavuze ko yemera ijambo rimurimo. Yabwiye Inyarwanda.com ko yageze muri iri torero umwaka ushize mu kwezi kwa Gicurasi. Asobanura neza impamvu yatumiye Prophet Sultan yagize ati: "Namutumiye kugira ngo avuge ubutumwa bwiza, hanyuma abakizwa bakizwe, dukomeze."
Prophet Sultan Eric yateguje abazitabira iki gitaramo ko hazabano no guhanura
Prophet Sultan Eric ni izina ryamenyekanye mu Rwanda kuva muri 2016 aho uyu mupasiteri yahanuriraga abantu babanje kwishyura icyo we yise 'Ituro ry'umuhanuzi'. Abashyitsi yabacaga 20,000 Frw, abasangwa bakishyura 10,000 Frw. Ni ibintu bitavuzweho rumwe n'abanyarwanda batandukanye, icyakora bamwe mu bakristo be bavuze ko bamufata nk'umuhanuzi w'ukuri Imana yoherereje u Rwanda. Ku bantu bafite amatsiko yo kumenya niba Prophet Sultan acyishyuza abo ahanurira, ntimuzacikwe n'inkuru yacu itaha.
Igitaramo Muhumure Confiance yatumiyemo Prophet Sultan


text:
Episode 9: Abo Bella yitaga Mabuja na Sebuja bantegetse kubita ukundi
……..Ibyo nitaga imikino byarushijeho kuba ibindi kuri njye amarira akomeza kuba menshi, agahinda gasaba umutima wanjye koko menya ko maze gukora ishyano.
Muri ako kanya Bella ntabwo yise ku marira yanjye yakomeje kumbwira n’ igitsure kivanze n’ ubwira, ankyaha ambwira ati,
Bella-“Dore kandi ra? Ko ukomeza kurira se? Nkaho wasetse ukishima ko ngushimye ko ukoze ibyo nakubwiye byose urarira?”
Ibyo ntabwo nabikozwaga umutima wakomeje kunshira urubanza, numvaga niyanze bitavugwa, uwo munsi banza aribwo nari ncumuye bwa mbere,
Bella-“Uuuh? Nari nagize ngo wirizaga none wariraga nyabyo? Njyewe rero ntabwo nzi guhoza abarira, reka nigendere ubwo ndagaruka wacecetse…ntabwo nabivamo da! Reka reka”
Bella yarahagurutse agenda avuga,
Bella-“Ahaaa Data! Umwana urira amarira angana atya batamukubise se ubu bamukubise byagenda gute?….
Yarinze arenga akivuga ibyo ntumvaga neza, ako kanya ninjira mu mashuka nipfuka hose, kwihangana bikomeza kungora nguye agacuho ndasinzira nongeye gukanguka numvise umuntu unkuyeho ishuka nari nitwikiye mu mutwe…yari uwo Bella yitaga Mabuja,
We-“Waramutse ute Maa?”
Nahise musubiza nti,
Njyewe-“Naramutse neza”
We-“Ihangane disi umutima wawe wakomeretse, ndabizi waraye nabi ariko ihangane kandi wumve ko duhari ngo tuguhumirize sibyo?”
Njyewe-“Yego”
We-“Hanyuma rero hari byinshi njye n’ umugabo wanjye twaraye tuganira ijoro ryose, ndaza gutaha kare njye nawe tuganire sibyo?”
Nikirije nzunguza umutwe Mabuja asohoka mu cyumba nari ndimo imodoka imaze gusohoka mu rugo ndabyuka ndasohoka nsanganira na Bella wanyishimiraga bitavugwa, yaramwenyuye maze atangira kunganiriza, ampa ibyo kurya no kunywa maze arambaza,
Bella-“Bite se Mabuja yigeze aza kukureba mu gitondo ra?”
Nahise musubiza nti,
Njyewe-“Yego yaje kundeba”
Bella-“Yakubwiye iki?”
Njyewe-“Yambwiye ko arataha kare hari ibyo ashaka ko tuganira”
Bella-“Ntiwumva se! Ahubwo rero! Amboo! Witegure rero ibyo ari byo byose uraza kwakira inkuru nziza urasabwa kwemera icyo Mabuja araza kukubwira cyose ucyemere, ndabizi icyo ashaka nicyo gitego cyuyu mukino njye nawe twatangiye, ukaba umukinnyi nkaba umutoza, ugomba kuba hano nk’umwana w’ ikinege”
Muri ako kanya ntabwo nabiciye kure nongeye kuba Bella nti,
Njyewe-“Ariko Bella! Ibi n’ ibiki koko wanshutse ukanshyiramo? Waretse ibi bintu tukabireka ko ntazashobora kubaho mu mahoro mbana n’ icyaha ?”
Bella-“Nyumvira kandi! Ibyo byikuremo wa mukobwa we, ibyo ntibishoboka! Ugomba guhagarara kubyo wavuze kugeza ku munota wa nyuma! Waba uri agashwi witesheje kubaho hano nk’ umwana umwe w’ ikinege, ukabaho ubuzima bwiza utari kuzapfa ubayeho! Hmmm! Uzamenya ko Bella ntagushutse umunsi uzaba wireba ukiyoberwa”
Bella wakomezaga kumbwira ibyo bikantera gushyugumbwa kwibaza mu by’ ukuri ibiri imbere yanjye yavugaga ariko ntampishurire ngo ambwire, uwo munsi niriwe mu munyenga w’ ibitangaza Bella yambwiraga akanyereka mu nzozi ndetse birarenga ntangira kumwenyura nireba mu ndorerwamo y’ umukobwa utangaje gusa kandi komeza nibaza icyo Mabuja ashaka kuza kumbwira
Byaratinze mu masaha ya saa kumi n’ ebyiri twumvise imodoka ivuza ihoni Bella yiruka ajya kwambara imyenda y’ akazi, Mabuja n’ umugabo we bari batashye bavuye mukazi.
Ubwo nari nicaye mu gikoni imbere ya Bella wari utetse Mabuja yarahahingutse aradusuhuza
Mabuja-“Ahwiiii! Mwiriwe mute?”
Bella-“Twiriwe neza rwose Mabuja, murakaza neza!”
Mabuja-“Divi! Bite umeze neza?”
Naramusubije nti,
Njyewe-“Yego”
Mabuja-“Ko mbona usa n’ ufite imbego…Bella kuki utahaye undi mwana umupira wo kwifubika?”
Bella-“Mabuja! Rwose nta mupira muyo mfite nabona wamukwira ahubwo byaba byiza buriya mumuguriye imyenda pe! Kuko iyo yazanye niyo ahoramo, mwaba mumufashije nanakomeza ubuzererezi bwe azagende ayijyanye, azajye ahora abirahira”
Mabuja-“Ese ubwo nta soni Bella? Urumva ayo magambo uvuga ameshe?”
Bella-“Mumbabarire niba mvuze nabi Mabuja! Ururimi rwanjye rujya runyerera nkavugishwa”
Mabuja-“Divi! Rata ngaho ngwino tube twigiriye muri salon, Bella asigare atetse kandi agire vuba turashonje”
Ako kanya nahise mpaguruka, njya imbere Mabuja aranshorera tujya muri salon, nicara mu ntebe aratambuka akora mu kabati azana jus aransukira arambereza yicara iruhande, atangira kunganuriza,
Mabuja-“Wiriwe ute se umukobwa mwiza?”
Naramusubije nti,
Njyewe-“Ni byiza”
Mabuja-“Ihangane ndabona imbeho yakwishe ariko humura ejo tuzajyana njye kukugurira imyenda sibyo?”
Nikirije nzunguza umutwe, Mabuja yakomeje kunganiriza ari nako turebana filimi yari irimo ansobanurira, irangiye afunga televisiyo maze ambwira atuje,
Mabuja-“Hanyuma se Divi! Ndashaka ko tuganira utanyishisha nk’ umukobwa w’ inkumi, wisanzure ntuntinye, ubifate nkaho uri kuganira n’ umubyeyi wawe sibyo?”
Nikirije nzunguza umutwe akomeza kumbwira ati,
Mabuja-“Divi! Nyuma yo kumenya ibyawe, njye n’ umugabo wanjye twababajwe n’ ubuzima bwawe waraye uduhishuriye, ijoro ryose twaraye tuganira twibaza icyo twakora ngo tugufashe nk’ umwana watugeze mu biganza, niyo mpamvu nashakaga kuganira nawe ngo numve uko wabyakira turamutse tukwakiye nk’ umwana mu rugo ukigumira hano, ukatubera umwana tukakubera ababyeyi, ugatuza ugatekana tukagutetesha ko ntacyo wazatuburana”
Natuje umutima nyuma y’ akanya gato maze mbwira Mabuja nti,
Njyewe-“Nabyishimira”
Yaramwenyuye maze ambwira amagambo yatumye nongera kumva nsa naho ngeze mu bwami bwanjye agira ati,
Mabuja-“Divi! Uhisemo neza cyane, ndishimye cyane ko wemeye kuba uwacu, ndabizi neza n’ umugabo wanjye biraza kumushimisha cyane, ahasigaye ibindi tuzabikubwira neza turi kumwe”
Mabuja yarampobeye ndetse arishima cyane nanjye ndabibona, kuva uwo munsi nibwo amateka yanjye yahindutse ndetse ntangira kubaho nk’umwana mu rugo byose ndabyakira nibagirwa ahahise hanjye kubera ukuntu nitabwagaho bihebuje.
Buri icyo nifuzaga cyose nakibonaga ntaragisaba, narateteshwaga nk’ ikinege mu rugo, abo Bella yitaga Mabuja na Sebuja bantegeka ko nzajya mbahamagara Mama na Papa.
Nakomeje ishuri ntangira mu ishuri ryiza rihenze, aho imodoka zadufataga mu gitondo zikaducyura nimugoroba, ubuzima bwabaye ubundi koko, Bella agakomeza ambwira ko ibyo mbona ari bike.
Buri uko nafataga umwanya ngo mbitekerezeho kamere yarantemberezaga ikanyereka imbere ntazi, iminsi iricuma amashuri abanza ndayarangiza nsindira kujya mu yisumbuye mu kigo kiza cy’ ababikira i Butare
Mucya ngo njye gutangira Bella yansanze mu cyumba cyanjye aho nari ndi kwitegura, aza ababaye ntangira kwibaza icyo yabaye, yicara ku buriri ako kanya mpita mubaza nti,
Njyewe-“Bella! Bite ko ubabaye nkaba mbona usa n’uwihebye habaye iki cyatumye wiheba bene ako kageni?”
Ako kanya yahise ansubiza ati,
Bella-“Byihorere Divi! Ubu uko undeba uku ndahangayitse cyane, namenye ko Mama arwaye cyane kandi arembye, byongeye kandi basaza banjye nabo ni nkawe bari bagiye gutangira ishuri ariko babuze ibikoresho, ibyo bibaye hashize iminsi mu rugo batwibye”
Njyewe-“Yebaba wee! Nukwihangana”
Bella-“Divi! Wumve ngo amafaranga yose nari narabitse nari nayagurije wa Kalisa, none hashize iminsi ine ntazi irengero rye”
Njyewe-“Yeweee?”
Uwo Kalisa yavugaga yari umuhungu yari yarambwiye ko bakundana wajyaga aza kumureba badahari, Bella yongeye guhanagura amarira mu maso maze arambwira ati,
Bella-“None rero Divine ndagira ngo umfashe kandi unkundire nkumbwire unyumve ntumpakanire urabizi neza ko twasezeranye njye nawe kugira ibanga rikomeye…sibyo?”
Njyewe-“Mbwira rwose ndakumva”
Bella-“Divi! Urabizi neza muri uru rugo ntacyo wigeze ubura ndetse mu gihe ukirurimo ntacyo uzigera ubura, ibi byose wahawe ni nk’ agace kamwe k’ ikibabi kirandaranda, reka njye nawe tubitsanye irindi banga”
Njyewe-“Irihe banga Bella?”
Bella-“Divi! Ndabizi baguhaye ibikoresho byinshi, amakayi, imyenda, inkweto n’ ibindi byinshi yewe niby’ udakeneye kandi maze kukubwira ibibazo mfite binkomereye cyane….none rero ndashaka ko umpa ibikoresho baguhaye, ndetse n’ amafaranga bazaguha yo kuzakemura utubazo ejo ukazayampa, hanyuma nzakubwira uko uzabigenza nugera kw’ ishuri………………………………
Ntuzacikwe na Episode ya 10 yiyi nkuru NTA SHYA RY’ ISHYANO
UMUSEKE.RW


text:
Uvuga ibyayo iyo atangiye kuyandika kenshi agira ikiniga, ariko yagera aho agera na none akamwenyura agacuma akarenga aho yicaye aharaga iminwe mudasobwa cyangwa ikaramu imutiza “wino” ngo yandike, abazasoma bazamenye, ariko cyane cyane abazasoma bazumve kandi bazazirikane ko kuba Umunyarwanda ari “don’t touch” n’ubwo iyo mvugo ari iya vuba aha ariko abayiduhaye barakarama kuko kuba Umunyarwanda ntako bisa, kuba Umunyarwanda wuje Ubunyarwanda ntibigira icyo wabinganya.
Amateka yacu nk’Abanyarwanda yashavuje benshi kandi atonesha benshi, bamwe barateteshwa, baratona bagirwa ibitangaza, abandi barakubiswe, boherezwa i Mahanga arabahanda, ababuza amajyo n’amaza, birukanwa hano no hakurya, impande zose ziba induru.
Abana b’u Rwanda baciriwe ishyanga, ishyano rihabwa intebe, Ubunyarwanda buhinduka ubwoko, Gahutu araganza, Gatutsi arandagazwa, Gatwa abura aho ashyirwa, u Rwanda amarira avamo imiborogo, imisozi y’u Rwanda isingiza intero ya “Turatsinze ga ye”, imvugo y’Abanyuramatwi ihabwa intebe.
Imyaka iricuma, amategeko ashyirwaho, amwe ahabwa amazina azira icyubahiro, amategeko icumi y’Imana ahindurwamo icumi ry’Abahutu, abonsa aho konsa Ubunyarwanda, bonsa amacakubiri, urubyiruko mu gihugu rumwe ruhabwa kwiga urundi ruhabwa akato. Icyari amahirwe kuri bose bamwe barakivutswa bangirwa kwiga, akazi barakimwa, inka ziranyagwa.
Ikitakwishe kiragukomeza, reka ndeke amatage ngaruke mu mahoro. Amahirwe yongeye gusekera u Rwanda, abakiri bato bafashe imiheto bafora nta guhusha, u Rwanda rusubizwa Abanyarwanda, Ubunyarwanda bugarura akuka. None rubyiruko twakora iki ngo Ubunyarwanda burambe kandi bumurikire u Rwanda none, ejo n’ejo bundi ndetse na kera hazaza?
Reka dusubize imyaka inyuma mu ntangiriro za 90, burya ababaye i mahanga barabizi ko amahanga ahanda, kuko kutagira igihugu biragatabwa iteka. Nyuma y’imyaka itabarika, ababyeyi baruha, abana batiga, inka zidakamwa akwiye, urubyiruko rutazuyaje rwanogeje gahunda, imbunda zijya ibitugu, amaboko araterura, imitwe irikorera batabarira u Rwanda n’Abanyarwanda.
Ntabwo byari byoroshye kuko abo banganyaga imyaka na bo imihoro bayishyize hafi, maze ikinani nacyo kirahira kubaha icyo bashatse cyose maze imihana y’u Rwanda irakabona, utishwe yarakomeretse, utarakomeretse ku mubiri, umutima na roho byaraviriranye.
Mu 1994, Urubyiruko rw’Ingabo za FPR Inkotanyi zihagarika Jenoside yakorerwaga Abatutsi, abicanyi bahata inzira ibirenge, na bo bagana amahanga, ariko ntawe ugira ukundi agize, Nyakubahwa “Afande PC” ati “Ntihagire Umunyarwanda uhera i mahanga’’, urubyiruko rw’igihugu rusingira imbunda rusubira ku rugamba, barasanira gutahana abana b’u Rwanda, Ubunyarwanda butangira indi nzira ifite ireme, Abanyarwanda turiga turigishwa, gahunda y’Ubumwe n’Ubwiyunge igera hose, ndetse hashyirwaho by’umwihariko n’abayishinzwe, ariko ntibyarangirira aho.
Nyakubahwa Jeannette Kagame ati ‘hakenewe imyumvire ihamye kandi inoze mu Bayobozi bakuru b’Igihugu’, maze "Unity Club Intwararumuri” na yo ibona izuba n’ubu ritararenga kuko rigomba kumurika iteka ryose.
Rubyiruko nshuti z’u Rwanda n’Ubunyarwanda, amaboko yanyu ntagacogore, ururimi rwanyu ntirugahweme kuvuga ibyiza twagejejweho na “FPR Inkotanyi n’Ingabo zayo za RPA” ndetse n’abandi bose bahisemo igikwiye bakemera gufatanya na bo kuva yayobora igihugu. Kubisigasira ni ukwanga ikibi, kabone n’iyo cyaba gituruka ku mashyiga iwanyu, kabone n’iyo cyaba gikorwa n’ababyeyi banyu.
Uruhare rwanyu ni ntagereranywa, u Rwanda rwiza ruzira amacakubiri ni mwe rureba, muzirikane ko kizira kikaziririzwa kugambanira u Rwanda, kirazira kikaziririzwa gutambamira ubumwe bw’Abanyarwanda no kugenzwa n’inyungu bwite. Inda nini muyime amayira, gusambira ikije no kwimika ikinyoma mubyamagane.
Igihugu cyacu cyiza cy’u Rwanda kuva kera na kare cyagize urubyiruko rwagize ubutwari bukomeye, nta kurangazwa n’ababaye ibigwari ahubwo ni ugushikama mu itorero tukubaka Ubunyarwanda, abato kuri mwe mu batoze, abakuru kuri mwe mubasange muganire, nta gutatira igihango cy’Inkotanyi, nta gutatira Umuryango w’Abanyarwanda.
Nyakubahwa Jeannette Kagame ati “Ubunyarwanda ni urumuri rudususurutsa, si ikibatsi kidutwika”. Rubyiruko muhere aho mukomeze mukwirakwize urwo rumuri maze Abanyarwanda bose dususuruke, muhere aho mugabe amashami, mukomeze imbaraga murwanye ingengabitekerezo ya Jenoside maze Ubumwe n’Ubwiyunge bikomeze bicengere imitima na roho z’Abanyarwanda bose.
Reka nsoze iyi yandiko ngira icyo mbisabira rubyiruko; u Rwanda nirweme kubera mwebwe, u Rwanda nirwogere kubera mwebwe. Bavuga ko urugerero rugira Imana, Imana y’i Rwanda nikomeze ibamurikire kandi namwe mumurikire abandi, muzire gusobanya mu minwe no mu ntambuko, muzire kugwa mu nka mutanguranwa ahubwo muyigwemo icyarimwe imigara itendera mu bitugu, maze Ubumwe mu Banyarwanda busakare imisozi igihumbi mu myaka ibihumbi n’ibihumbi.
Ibikubiye muri iyi nyandiko ni ibitekerezo bwite bya Dr Ngabitsinze Jean Chrysostome


text:
Uburenganzira bwo kuvuga no gutangaza icyo umuntu atekereza bwakuweho mu Rwanda. Abanyarwanda batuye imbere mu gihugu basa n’abari muri Gereza. Nta kindi bemerewe kumenya uretse ibinyoma Agatsiko kirirwa kabatsindagira mu mitwe. Nta rindi jwi bemerewe gutega amatwi kereka irya radiyo Muhabura yaje kwiyita Radiyo Rwanda, ishinzwe gutambutsa ingengabitekerezo y’Agatsiko gusa !
Muri iki gihe bigaragara ko Ubutegetsi bw’Agatsiko kayobowe na Paul Kagame bukomeje kwinangira maze bukarushaho kwiyubakira ku kinyoma, ku iterabwoba n’irondakoko rikabije kandi rigamije ukwikubira ibyiza byose by’igihugu, turasanga nta kundi ibintu byahinduka hatabayeho umuyoboro utuma tugeza ku banyarwanda ibitekerezo bishya n’amakuru ahuje n’ukuri . Hakenewe inzira yo kwamagana akarengane gakabije gakomeje kugirirwa abaturage batagira kivugira . Hakenewe inzira yo gucengeza mu rubyiruko amatwara mashya ya demokarasi na « stratégie ihamye» yo kwirenganura no guharanira uburenganzira bwabo amaraso y’inzirakarengane atagombye kumeneka. Hakenewe radiyo yakoreshwa mu guhugura Abanyarwanda bakamenya ko Abahutu n’Abatutsi bashobora kubana muri kiriya gihugu nk’impanga zishimiye gusangira ibyiza by’igihugu no gufashanya aho guhora mu makimbirane nk’aya Gahini na Abeli.
Gutangiza radiyo birasaba iki ?
Radiyo ikenewe ni radiyo yakumvikanira mu Rwanda hose no mu giturage cy’iwacu. Ntabwo yaba radio ivugira ku murongo wa FM kuko Leta y’Agatsiko itakwemera kudutiza Anteni zayo ! Hakenewe Radio ifite ubushobozi bwo kuvugira kure ariko ikumvikana mu Rwanda, turashaka Radiyo ikoresha umurongo wa SW. Mu by’ukuri twarangije kubona ko uwo mushinga ushoboka. Igisigaye ni amafaranga yo kuwushyira mu bikorwa.
Hakenewe ibihumbi ijana na makumyabiri by’amadolari(120 000$) kugira ngo tube twizeye ko radiyo izatangira kandi igashobora gukora nibura mu gihe cy’amezi 12. Aya mafaranga tuyabonye muri uku kwezi kwa Kamena (6), mu kwezi gutaha kwa Nyakanga radiyo yaba yatangiye kumvikanira mu bihugu byinshi bya Afurika ndetse no Rwanda.
Ndasaba abumva akamaro gakomeye iyi radiyo yagira mu rugamba rwo kwibohoza ingoma y’Iterabwoba y’Agatsiko ko bakwihutira gutanga inkunga yabo.
Wigisha imitima inama, wizuyaza, uku kwezi kwa 6 ntigushire utatugejejeho inkunga yawe. Ubu butumwa kandi ntubwiharire wenyine, bugeze no ku nshuti zawe nazo uzishishikarize kuwitabira.
By’umwihariko twizeye ko Abanyemari b’Ababanyarwanda, bo bazi neza kurushaho uko igihugu kiyobowe nabi cyane, batazabura gufata iya mbere mu kudutera inkunga. Abafite ubwoba bw’uko Agatsiko kamenya ko bateye uyu mushinga kakabarimbura tubijeje ko byose bizakorwa mu ibanga 100%.
Shaka rero inzira ikunyuze kugira ngo utugezeho iyo nkunga ( western Union, mu ntoki, Paypal…..)
Kandi ngo GUSHAKA NIKO UGUSHOBORA.
Konti yakoreshwa ni iyihe?
By’umwihariko, ushobora kunyuza inkunga yawe kuri Konti y’Ishyirahamwe AIPAD (Association Internationale Paix et Démocratie):
Compte AIPAD (Association Internationale Paix et Démocratie):
1. RIB: 30003 01020 00037280241 58
2. IBAN: IBAN FR76 3000 3010 2000 0372 8024 158
3. BIC: SOGEFRPP
Tubaye tubashimiye umutima mwiza mwakirana iki gitekerezo.
Padiri Thomas Nahimana.
Tél : 0033647434465
Inizio modulo
Pseudo:
HTMLCONTROL Forms.HTML:Text.1
Envoyer
ton commentaire:
HTMLCONTROL Forms.HTML:TextArea.1


text:
Ingo nyinshi usanga zisenywa n’uko umushyikirano w’umugabo n’umugore utagenda neza. Ibi bigakurura gucana inyuma, urwikekwe no gutandukana, bityo uburere bw’abana bukahazaharira. Hari ibintu byinshi bishobora gutambamira umushyikirano w’abashakanye. Twifashishije urubuga rwa internet: health.webmd.com, tukaba twagerageje kubakusanyiriza bimwe muri ibyo.1. Ibibazo bitakemuwe: amakimbirane ndetse n’ibindi bibazo bivuka mu muryango ni bimwe mu bintu biza ku isonga mu kwangiza umushyikirano w’abashakanye. Ibi bibazo bikaba bigira ingaruka ku bushake bwo gutera akabariro cyane cyane ku bagore. Ikiganiro ndetse no gushakira hamwe ibisubizo by’ibibazo biri mu muryango ni ingenzi mu mibanire myiza y’abashakanye.
2. Ibitotsi bikeya: kudasinzira bihagije k’umwe mu bashakanye bitewe n’uko abyuka kare, aryama bitinze cyangwa bitewe n’ibindi bibazo byo mu mubiri, byangiza cyane ubushake bwo gutera akabariro kubera ko kubura ibitotsi bitera umunaniro mwinshi cyane bityo umugabo cyangwa umugore ntabashe kumva afite ubushake bwo gutera akabariro.
3. Urubyaro: ubusanzwe umuntu ashinga urugo kugira ngo abyare, ariko usanga nyuma yo kubyara wa mushyikirano abashakanye bagiraga utangira kugabanuka. Ibi bigaterwa n’uko abana babo bahora mu rugo basakuza cyangwa bakirana, maze ababyeyi bakabura ubwisanzure n’umwanya wo gutera akabariro.Ni byiza gushaka umwanya uhagije n’ahantu hatuje kugira ngo icyo gikorwa na cyo kigende neza.
4. Imiterere mibi (housing): iyo umwe mu bashakanye yiyumvamo ko ari mubi bimugabanyiriza ubushake bwo kuba yakwiyumva muri mugenzi we, bityo na cya gikorwa nyamukuru cy’abashakanye kikaba cyitakorwa uko bikwiye. Ni byiza rero guhora utaka uwo mwashakanye kugira ngo akomeze kwigirira icyizere imbere yawe.
5. Umubyibuho ukabije: umubyibuho ukabije wangiza cyane ubushake bwo gukora imibonano mpuzabitsina ku bashakanye bitewe n’uko abantu babyibushye bibagora gukora neza icyo gikorwa. Ibyo kandi ngo birushaho gukabya iyo batiyumvamo icyizere ndetse ko nta munezero bashobora kugeza kuri bagenzi babo.
6. Kudafata umurego kw’igitsina cy’umugabo: iki kiba ari ikibazo gikomeye cyane igihe umugabo adashobora gutera akabariro biturutse mu kuba igitsina cye kidafata umurego uko byakagombye, bityo bigatuma yiyumvamo ko ntacyo ashoboye, bikamukururira guhurwa iki gikorwa cyo gutera akabariro.
7. Testosterone nkeya: testosterone ni umusemburo ukorwa n’udusabo tw’intanga, ukaba ari wo ugenga imikorere y’imyanya myibarukiro y’umugabo. Ukugabanuka k’uyu musemburo kugabanya ubushake bwo gukora imibonano mpuzabitsina. ibi bikunze kugaragara ku bantu bakuze kuko uno musemburo uba waragabanutse.
8. Kwiheba: ibi na byo byangiza ubushake bwo gutera urubariro bitewe n’uko umubira uba udatuje bitewe n’ibibazo umuntu aba afite.
9. Gucura: ngo kimwe cya kabiri cy’abagore baca ibyaro (bacura) batakaza ubushake bwo gukora imibonano mpuzabitsina bitewe n’igabanuka ry’imwe mu misemburo ituma icyo gikorwa kigenda neza. Ibi bikagaragazwa no kubura ububobere mu gitsina ndetse no kubabara mu gihe cyo gutera urubariro.
10. Imiti imwe n’imwe: imiti umuntu afata mu gihe arwaye cyangwa kubera izindi mpamvu ishobora kumugabanyiriza ubushake bwo gutera urubariro.
Ni byiza ko abashakanye bamenya bimwe mu bintu bishobora guhungabanya ubusabane bwabo mu buriri kugira ngo babashe kubishakira umuti ndetse nibitabonerwa umuti babashe kubiganiraho kandi babyihanganire.
Tubikesha: health.webmd.com